HAYUNI LAMAH 
1 
Hayuni grauthai 


1 Phirthiphalang sangsai ya saniha grauthai dongba, bo Madai Ishor jang 
dongba ar bo grauthaining Madai Ishor. 2 Phuilagdha niphrang grauthai 
Ishorjang dongba. 3 Khirip jadikhebo Madai Ishor bojang sangsaiba, 
mushi khebo bojang niyahi sangsaiya. 4 Grauthaining ashol haiyuni yader, 
ar ibo haiyu ning marshi niklaihi jnahriba. 5 Waib anderha jnahridu, ar 
andar mushi khalibo ibokhe nekhao phuya. 6 Boni grau jmah diah saoshi 
sbung Johan khe Madai Ishor haihaba. 7 Jnahi dongmani lamakhe sbung 
buthune bo sainthi phaiba, odese khnahi khiripbo graujma khe lonmane. 8 
Bode jnahi dongmani lama phunu phuyabade niya, Thikhabo waihrilini 
grau khese sakhi riphaiba. 9 Smo wathrili khirip marshikhe jnaridu, bo 
ashal waihrili hapsauha haphaiba. 10 Bo Phirthiphalangha dongba ar 
bojang phirthiphalangkhe sangsaiba, thikhabo phirthiphalang bokhe 
mithiya. 11 Bo Jarni Mulukha phaiba thikhabo boni jarni sbung buthuning 
bokhe lamjaoya. 12 Thikhabo saophau bokhe lamjaohikha ar maniba, 
odebani bunshine. Madai Ishorni basa jamani hok riba. 13 Bonshi Marshini 
thijang marshini bauthaijang niya. Madai Ishor niphrang bauya base. 14 
Grauthai marshi ni saumang jaba ar jingjang baushi dongphaba. 
Buphaniphrang phaiyaba basa mashini muimani iaoblaikhe jine phunu 
phaikha. Bode khasau majang gibijang gablaidu. 15 Johan boni graukhe 
sakhirihi baikhlai phaihi thikha, Iboningbo subung serekhe angthiba, sere 
ani yaohonha phaiphabudu, bode ani skangbojadu sumjaubani thikhade ani 
skangniphrang ning dong. 16 Jing khirip pantha mainkha, thimaning 
thikhade khasaomani basauha khasaomah maikha. 17 Moseni dara disa 
khe riba thikhabo khasaomah ar gibikhe Jisu labuba. 18 Saoshibo 
Ishorkhe nuba giri, sa shaoshi sening Ishor jang baoshi yaba, bojang 
baoshi dong yaba sening mithijaoba, ar jine thar mairiba. 


Baptisma riyaba Johanni graujama 


19 Jerusalemha Judarao jonthai rao ar Levirao khe Johanniha singmane 
haihaba; Ningla sere? 20 Johan thipin yahi dongya, angde Messiah niya, 
thihi rgaushishi thiphin lakha. 21 Niyala ning sere? Ning Elijah? Thihi 
boshi singba. Ang bo mya thihi Johan thipin kha, Niyala ning gorasali? 
Boshi singba Niya thihi Johan hinphinkha. 22 Boshi thiba, Niyade Sainthi 
ning Sere? Jing jobab riphin hima nangdu na ninglabede baudu? 23 
Gorasali Isaiah ni bumukhe thihi Johan thiphinkha. "Hajenglingha jirik 
bayaba Ang saoshinikhurang" "Gabara him mani khlaihi lama blengri." 24 
Grau khandi diyarao pharisirao jang haiha jauba, 25 Johan khe singba. 
Jodi ning Messiah bo niya. Elijahbo niya ar phathribo niya thikhala 
sumjabani ning ditharkhoba riba? 26 Johan thiphinkha, Angde dijang 
baptis riba. Thikhabo nishini bishingha saoshi songhi dongyabakhe nishi 
mithiya. 27 Bo ani iaohon ha phaidu, Angde boni iapadap ni wadu khuru 
manebo grhaya. 28 Ibo buthu Bethani hathan ni saingja gede Jordan dima 
gbahajaba, orahaning Johan baptisma riba. 


Madai Melma basa 


29 Phin saingshi khali Jisu khe phaiba nuhi Johan thiba, oraha Ishorni 
melmasa dong pirthi phalangni papkhe langyaba. 30 Ibokhening Ang 
sainthi base, sbung saoshi ani iaohonha phaidu, Ang thiba, Angtha raudao 
yaba karon bode ang hajaiya saniha ning dong. 31 Sere bleiyaba bo 
janangbo angbo mithiya, thikhabo Israelni sbung buthune bokhe 
mithirimane ang dijang baptis riphaidu. 32 Johan ibokhe rebhi proman riba 
shorgo niphrang bidima daotulai phaihi boniha dongbakhe ang nuba; 33 
Boningthinang duha mithi puyakho, thikhabo Ishor angkhe dijang baptis 
rimane haiha yaba angthane sainthiba, shorgo niphrang se gathar phaihi 
sbung saoshi niha gbabakhe nishi nunang bo gatar jang thargin yaba boning 
jakha, 34 Johan thiba, ang ibokhe nukha odebani nishine ang sainthidu 
boning ishorni basa." 


Jisuni yapri rikhjenyaba 


35 Phin sainshi khali Johan boni iaohon rikyarao ginijang oraha songhi 
dongbaha, 36 Jisukhe nulahi Johan thiba, "Oraha Ishorni melmasa dong." 
37 Iaohon rikyarao gini bo thibakhe knahi Jisu jang thangphaba. 38 Boshi 
jaohon rikyarao khe nuhi Jisu naiphini singba, "Nishi smokhe naibaiba?" 
Boshi thiphinkha, "Rabbi, ningla braha dongba?" (Rabbi mane silingriah). 
39 Bo thiphinkha, "Phai naiphai?" (Boha siangblini gonta bri berenha). 
Ode bojang thangphahi bom dongthan khe nuhikha ar okhalide bojang 
dangphakha. 40 Boshini bishingha saoshide Simon Peter ni buphlung 
Andria. 41 Boni bubliha jarni buphlung Simon khe goronhi sainthiba "Jing 
Messiah khe nukha" (Iboni ortho Kristo). 42 Bo Simon khe langhi Jisu 
niha thangba, Jisu bokhe naihi thiba, "Nini bumu Simon Johan ni basa, 
thikhabo Ningkhede Kephas thima nangma" (Iboni ortho Longgrik). 


Jisu Philip ar Nathanael khe tongba 


43 Phin gibin basaingha Jisu Galiliha thangmani thik khlaiba. Philip khe 
nuhi Bo thiba, "Ang jang phai." 44 Philip Bethsaida sohorni Andria jang 
Peter orahaning dongba. 45 Philip Nathanael khe goronhi sainthiba. Disani 
kitapha Mose repyaba sbung saoshikhe jing goronkha gorasali rao sreni 
garaokhe rebba. "Boning Nazarethni Joseph ni basa Jisu." 46 Nathandael 
singba, "Nazareth niprang ishaba hamba baigo phudu?" Philip thiphinkha, 
"Phai naiphai." 47 Nathanael khe boniha phaiba nuhi Jisu bokhe thiba, 
Iboning ashol Israelsa boniha mushi mosol gin." 48 Ning angkhe bedehe 
mithiba? Nathanael bokhe singba, Jisu thiphinba, Philip ningkhe jirikya 
saniha dumur bupang Khlaha Khamhi dongbaha ningkhe angnuba." 49 
Nathanael thiba, slingriasa? Ningde Ishorni basa Israel ni Raja" 50 Jisu 
thiba, Ang ningkhe dumur bupang bakhlaha Khamhi dongbaha nuba 
thibani ningla lonla bokha? Ibotha dedayaba jathai khebo ning nunangkho." 
51 Arboshikhe thibakho, "Ang nishine gibi graukhe sainthidu, sorgo khe 
khruhi dongba ar Ishorni deglarao marshi basani saoha akhai phiaba ar 
gakhuba khe nishi nunang." 


p. 
Kanaha disengba 


1 Nokha saing gni ni iaohonha Galili soharha sbung saoshi khe jukhuba. 
Jisuni buma oraha dongba. 2 Jisu jang boni iaohan riphayarao khebo jukhu 
baha jmaba. 3 Ju ronblai bani iaohonha Jisu ni buma boshikhe thiba, "Ju 
giri kha." 4 Jisu thiphinkha, "Smo khlaima nangre angkhe thima nangya." 
"Ani bubli sophai yakho." 5 Ode Jisu ni buma nokor khe thiba, "Bo 
thibalai nishi dang." 6 Judarao maimu tharbani dara disa dong; iboni 
khlaihi longthai ni dihu madoh oraha dongba; dihu mashiha beher jang 
rjashi dijau du. 7 Jisu nokor buthukhe thiba, "Ibo dihu buthuha gablaishi 
diluseng. Boshi gablaishi diluseng kha. 8 Ode boshike thibokha: "Duha 
dihuni dikhe khauhi mel hojane ritha; Boshi dihuni dikhe khauhi rihiba. 9 
Bo jnaiba, dihuni di ju jatharba; Iboju braha niphrang phaiba melhoja 
mithilahya; (thikhabo nokor buthude mithidu). Odebani bo daman khe 
longhi thiba, 10 Khirip nebo phuilaha hamdao thauyaba jukhe rima dara, 
ar naurairao buthunebo linghashi rihise, iaohon ha hamya daoya bakhe 
rima mu, thikabo ningla duhabo hamdao thaoya ba jukhe dengdukho." 11 
Galilini Kana sahorha Jisu phuila ilai gmangtao sishi phunuba; oraha boni 
bolkhe phunu jenba, ar boni iaohon rikyarao buthu bokhe lonba. 12 Iboni 
iaohonha Jisu boni buma bahandao ar boni iaohon rikyarao Kapernaum ha 
thanghi sainsi donghiba. 


Jisu madaaikhoha thangdu 


13 Judarao ni gothai dusini bubli sophaimajakha odebani Jisu Jerusalem 
ha thangba. 14 Oraha thanghi madaikhoha bo nuhikha sbungbuthu mushu 
melma ar daophri phainglaiba ar gijishi tebilha khamhi rang poisa slailai 
iarao khe nuba. 15 Waduni godah slamhi dophlunghi melma, mushu 
argibin mibuthukhe bajhiha bo riklatharba, tebilha bo thanghi boshini poisa 
buthukhe saipulung tharba, ar tebil khebo mokhon khlakha. 16 Odehe 
daophri phaingyabakhe hokum riba; Ani buphani noha hathai khlai 


mainya. Bo buthuke eraha niphrang langthar. 17 Boni iaohon rikyarao 
laishiha repba dongyaba gonthaikhe waingsoba," Ani bikho nini noha, Oh 
Ishor, warjang saubalai angkhe sjamkha." 18 Judani hojarao bokhe singhi 
thiphinkha "Ning sumjaba jonthaine gmangthao sishi phunu phunang, ning 
ilai khlaimani hok dong? 19 Jisu thiphinkha, Madai khoke sbaikhlah, ang 
nokha saingtham bishingha dangphin nang." 20 Boshi singba, Ning ibo 
nokhe saingthamba dangphin phunang? Ibokhe dangbaha maithai jang 
bisagni maithaidoh nangba." 21 Jisu Madaikho thiyaba orthode jarni 
saomang khese thiba. 


Marshini bauthaikhe Jisu tharmaindu 


22 Odebani Jisu thihi baija phinbaha boni iaohon rikyarao bo thiyaba 
graukhe waingsoba, ar laishi ha rebyaba gonthai khe ar Jisuni graothai khe 
boshi Lonba. 23 Jerusalem ha Baiglaini Mel, bubliha khiripbo Jisu 
gmangthaosishi madaini iaoblai phunu bakhe nuhi bokhe lonkha ar 
manikha. 24 Thikhabo Jisu boshikhe gbang maniya karon boshini 
Jathaikhe bo mithi thardu. 25 Boshini jathai khe saoshibo buthane thirima 
nang daoya karon boshini khaha bedehe bo jarning mithitharladuh. 


3 
Jisu ar Nikodemas 


1 Nikodemas thihi Judani hoja saoshi dongba, bo Pharisiparty ni sbung. 2 
Horshi khali Jishu niha thanghi thiba, jing ningkhe mithidu "Rabbi, ning 
saushi silingriah Ishorjang haiha jaoyaba. Saoshibo ninglai de gmangthai 
phunu phuya Ishor gbaya thikhade." 3 Jisu thiphinkha, Ang gibikhe 
nishine sainthidu, Hajai phinyahi saoshibo Ishorni rajikhe nuphuya. 4 
Nikodemas singba phurah desoyaba sbung bede khlaihi hajai phinphure? 
Mushi karon jangbo bumani hoha haphinhidada bo hajai phin phuya." 5 
Jisu thiphinba, "Ang gibikhening sainthi base. Dijang ar besejang hajaiya 
thikade saoshibo Ishorni rajiha haphuya." 6 Sbung saomang jang de 


marshi ni buma bupha jang hajaiba; thikhabo besehade sejangse hajaiba." 
7 Ang nishi khe thidu, "Nishi dagmang nishi khiripbo hajai phinma 
nangmase." 8 Bar jarni khusie mote shidbu, Iboni khurang khe nishi 
khandu, thikhabo ibo braha niphrang phaiba ar braha shiblang du nishi 
mithi phuya "besiniphrang hajai yaba krip subungbo olaise." 9 Nikodemas 
sinba, "Ibo bedehe khlaihi jaba?" 10 Jisu thiphinba, "Israelha ning bo 
saoshi hoja gedeba, odejangbo ning ibo buthukhe mithiya?" 11 Ang gibi 
khening sainthi base. Mithiyaba khese jing thiba ar nuyaba khese jing 
sainthiba, Thikhabo nishi saoshibojini graujmah khe maniya. 12 Ibo 
hapsauni jathai buthukhe Ang sainthiba nishi lonya, thikhala sorgom jathai 
buthukhe tnibaha nishi bedehe Angkhe lonma? 13 Ar saushibo shorgoha 
thangba girikho, khali Ishorni basa saushi sorgo niphrang ajchaihi 
pharyaba sening." 14 Bede khlaihi Mose hajenglingha granggisim jubukhe 
suguba, olaining marshini basabo sgujaumase. 15 Odese sere bokhe londu 
thauglauni haryu maingma. 16 Karon Ishor hamsi ning ibo hapsaukhe 
khasauba, odebani boni sa saushikhe riba sere bokhe longdu bode thiya, 
thikhabo thauglaumi haiyu maingma. 17 Karon ibo hapsauha bishadar 
jamane boni basakhe Ishor haihaya, hapsauha sgoyah jama nese haihaba. 
18 Sere sa sausikhe lonre bo mushi khalibo bishar khlaijaoya, thikhabo 
sere lonyare bishar khlaijao hining dongladu, karon bo Ishorni sa saushi 
khe lonya bani khlaihi. 19 Bishar ibo rokhom jaba; hapsauha Isor Madaini 
wairili phaiba thikhabo sbungbuthu wairili jnabata andar khese 
hamjaodaoba, Karon boshini iaoblai buthu hamba niya: 20 Hamya khusi 
dangyarao jnahbakhe hamjaoya, odebani waijdan yabaha phaiya. Karon 
boni khusi hamya dangba mlai nubakhe hamjaoya. 21 Thikhabo sere 
hamba khusi dangdu, bo waijdan yaba rongongha phaidu, somde thikhala 
boni khusi Isorjang gabtaihi jdan phama. 


Jisu ar Johan 


22 Iboni taohonha Jisu ar boni iaohon rikyarao Judani rajiha thanghi 
donghiba ar tharba riba. 23 Ainon jagaha Johan baptis riba; ibo jagah 
Salim niprang jainya. Oraha dibangbi ar sbung buthu khirip bojang 


thangphaba ar oraha feoshikhe baptis riba. 24 Johan morongha (jel) 
jepjaoya saniha jayaba. 25 Maimu tharbani grauha Johanni iaohon 
rikyarao Juda saushi jang grau banglai jenba. 26 Odebani boshi Johan niha 
thanghi thiba, Silingriab, ning thiyaba sbung saushi, Jordan dini saingja 
gede ning jang dongpha yaba khe ning wainso naidu. Oraha bo duha baptis 
ridu, boniha khiripbo duha thangdu. 27 Johan thiphinba, Ishor riya 
thikhade saushibo mushi khebo mainphuya. 28 Nishining ani shakhi, Ang 
thiba, Angde Messiah de niya thikhabo boni sgangha haiha jaoyaha. 29 
Daman serem thikhade damanjikni bubra, thikhabo damanni lugu baoshi 
dong yaba damanni garangkhe khnahi khajare: Ibo rokhom Angbo khnahi 
suk-khe mainba. 30 Ang khashi daobaha bo dedao phuma. 


Je sere sorgoniphrang phaiba 


31 Basau niprang phaiyaba ning khiriptha dedao. Ha niprang phaiyabade 
hani, bo hapsauni graukhe jore; thikha bo sorgo niphrang phaiyabade 
khiriptha dedaoyaba. 32 Jar nuyaba khnayaba khe bo ainthiba, thikhabo 
saushibo boni graujmah khe mainya, 33 Thikhabo sere boni graujmah khe 
manire Ishor gibise thihi mithidu. 34 Ishor Madai jang haiha jaoyaba 
saushi sening Ishorni graukhe joba. Karon Ishor Madai jarni besekhe 
phura bonthane riba. 35 Bupha basakhe hamjaoba ar odebani bonthane 
khirip jadini khomota khe riba. 36 Sere bo saoshikhe lonre thauglauni 
haiyu mainma, serebokhe maniyare haiyu mainphuya, Ishor Madaini 
sajaha dongma glaima. 


4 
Jesu ar Samari ni Masainjik 


1 Johan-tha bara hi Jisu dephalangdu ar tharphalangdu thihi Pharisirao 
khnaba. 2 Ashol hade Jisude saushi khebo tharba riya, boni iaohon 
rikyarao sening riba. 3 Odebani Jisu bo graukhe khnahi Juda niphrang 
Galiliha thangpinlaba. 4 Boha Samaria gede thangma nangba. 5 Samariaha 


Sukar thiyaba sohorha bo thangba; Ibo hathan Jakob boni basa Joshepne 
riyaba haphlai niphrang jaingya. 6 Oraha Jokhobni dikhor dongba; Lama 
himba leng jaohi Jisu dikhor gbaha khamhi dongba, boha saingjer bubli. 7 
Masaingjik saushi dikhauma phaibaha Jisu bokhe thiba, "Anthane dikhaisa 
ri." 8 (Boni lugurao sohorhajima lingmani braihima thangkha). 9 Bo 
masaingjik thiphinba, Angla Samarijik ar ningla Juda bede khlaihi ning 
aniha di sainling, pure? 10 "Sere niniha disainlingba ar Ishor sumukhe ridu 
ning mithire thi khade ning boniha sainmase ar bo haiyu gnang dikhe bo 
ningthane rimase", Jisu thiphin ba. 11 Masaingjik thiba bedekhlaihi haryu 
gnang dikhe mainma ar dikhorbo thubi, Ning "Gedemah, niniha baltibo 
giri. 12 Jini phagara Jakob ibo dikhor khe jinthane rilangba, Bo ar boni 
basathu mihdao khirip erahaning dilingba, Ning Jakobta dedao baoladu? 
13 Jisu thiphinba, "Sere ebo dikhe lingre digangphinmase. 14 Thikhabo 
sere ang riyaba dikhe lingre mushi khalibo digang phinya. Ang riyaba 
dikhe sere lingre ebo di boniha dimu jahi bonthane haiyuni di rima ar jug 
jugbo thanghi dongma." 15 Masaingjik thiba, "Gedemah, bo dikhe antane 
ri, odese ang digangpin yama ar eraha dikhauma ne phaima nangyama." 
16 Jisu bokhe thiba, Thang nini bashaikhe longtha ode eraha phaiphin." 17 
"Ani bashai giri" thihibo thiphinkha, Jisu thiphinba, "nini bashai giri ning 
thik graukhening thibase." 18 "Ning sbung bowjang nohjaba ar duha 
dongpha yababo nini bashai niya, ning thik graukhening thibase." 19 
Masainjik thiba, "Gedemah, ningla Gorasali saushi se. 20 Ibo hadingha ani 
Samarini phagararao Madai khe maniba thikhabo nishi Judarao thidu 
Jerusalemse Madaini hatan Orahase jing Madaikhe manima nangma." 21 
Jisu bokhe thiba, "Ning masainjik Angkhe lonlah, bubli sophainang sbung 
buthu Apha Madai Ishor khe ibo hadingha ar Jerusalem habo binang niya. 
22 Serekhe nishi biba nishi Samari sarao mithiya, Jing Juda mithidu jing 
serekhe maniba, sumjabani thikhala saugomani lama Judarao niphrangse 
phaiba. 23 Duha bubli phaidu ar phaihi eraha dong, okhali Ishor Madaini 
seni boljang sbungbuthu Apha Ishor Madaikhe gibi bauhi maninang, bo 
nang Jao balai bonthane bauhi rihi maninang. 24 Ishor Madai bese se ar 
boni seni boljang sbung buthu gibijang bokhe maniphuba." 25 Masainjik 
bokhe thiba, "Ang mithidu Messiah phainang ar bo phaihi khirip jadi 


khebo jinthane thithar rinang." 26 Jishu thiphinba, "Ang ning jakha 
ningkhe thiaba." 27 Boni bubliha Jisuni iaohon rikyarao phaikha ar bokhe 
masainjikjang sainlaiba nuhi gmangba. Thikhabo saushibo masainjik khebo 
ar Jisu khebo singyasainlai ya, Sumo khe nang jauba? Ar somkhe 
sainlaiba? thihi. 28 Bo masainjik jarni didikkhe galanghi sohorha 
thangpinhi sbung buthene thihiba; 29 Ang jabashi khe thitar pudu sbung 
saushi Messiah thina sere? "Khiripbo phaihi naiphai." 30 Odebani 
khiripbo sohor khe garhi Jisu khe naihima thangba. 31 Boni bubli ha laohn 
rikyarao Jisu khe bihi thiba, "Khaisa khaisu jima nangma." 32 Jisu 
thiphinkha, "Aniha jima lingmani dong bokhe nishi mushi mithiya." 33 
Odebani 1a0hon rikyarao jarjang jar sainlaiba: "sereba sereyaba jima 
lingmani bonthane laburi bathi? 34 Jisu boshikhe thiba, "Ani makham de 
angkhe haiha yabani bauthai khe phura khlaima ar anthane yaopha yaba 
khusi khe sjam mani khlaihi. 35 Nishi thilaire, nokha daingbri dongho ode 
mai rabli sophainang. Thikhabo Ang nishi khe thidu, pdaingha maininhi 
dong, ar mairamani bubli hamsaihi dong. 36 Sere sbung mai minbakhe 
rakhudu beseng rijaudu ar jug Jugni haryuni mai mithimdu. Odehe sere 
sbung mai gaidu ar sere rakhudu gini jang baushi khaja smaidu. 37 Garau 
gibining, saushi gaiba ar saushi raba, 38 Nishi dangya yaba pdaingha mai 
ramane nishikhe Ang haihaba, Mlai gibinrao oraha dangba ar boshi 
dangyaba niphrang nishi lab khlaiba. 39 Masainjik sainthihi bo sohorni 
Samarisarao khiripbo Jisu khe lonba sumjabani thikhala. "Ang jabashikhe 
bo thiharba." 40 Odebani samarisarao boniha phaihi boshi jang dong thihi 
Jisuke biphaiba. Jisu nokha saingni boshi jang dongba. 41 Boni 
graujmakhe khnahi khiripbo lonba, 42 Ar boshi masainjik khe thiba, "Jing 
duha lonkha; ning sainthi bani nidauya, jing jarbo khnalakha ar jing mithidu 
gibi gibijang bode hapsauni sgoyah." 


Jisu Sorkari khusi dangyabani basa mashikhe hamriba 


43 Oraha nokha saingini donghi Jisu Galiliha thangba, 44 Bojarkhe 
thilaba, "Gorasali saushi jarni muluk ha man khiai jauya." 45 Galiliha 
thangbaha sbung buthu lamjau phaiba sumjabani thikhala boshi khiripbo 


Jerusalemha baiglaini melha thang yarao ar oraha Jisuni iaoblaikhe nuthar 
yaraose. 46 Ora niphrang Galilini Kanaha Jisu thangba, braha bo dikhe ju 
slamba. Sorkari ni Krusi dang yaba saushini basa Kapernaumha limhi 
dongba. 47 Jisu khe Juda niphrang Galiliha phaiba khnabajang boniha 
thanghi bokhe Kapernumha thangma sanihiba, boni basa thima jahi 
dangyabakhe limba ham rimane. 48 Jisu bokhe thiba, "Gmangthaosishi 
jathai khe nuya thikhade nishi saushibo mushi khalibo lonya." 49 Khusi 
dangyaba thiba, "Gedemah, phai angjang ami basa thiyasaniha." 50 Jisu 
bokhe thiba, "Ning thang, nini basa thangmase." 51 Bo sbung Jisuni 
graukhe lonhi thanglaba, "Nini basa thangpin kha." 52 Boshikhe bo singba 
smo bubli ha boni basa limba hamdauba, boshi thiphinkha", Miyaha thik 
saingjerni gontashi bajiha limmah haigarba." 53 Odehe bupha Jisujang 
thijauba bublikhe wainsoba, "Nini basa thangpinnang." Odehe bo ar boni 
sbung dongbashi okhali niphrang lonba. 54 Ibojang Phingni Jisu Juda 
niphrang Galiliha phaihi gmangthaosishi jathai phunuba. 


3 
Dikharnai rogongha hamriba 


1 Iboni iaohonha dormoni melni khlaihi Jisu Jeruselemha thangba. 2 
Jerusalemh melmani daoglab gbaha dugrumani dikharnai mashi dong, 
iboni lamkhong mabowa jadu Hebrew jang ibokhe Bethzatha thire. 3 
Limyarao sayarao jon gbangma oraha kham lai hi dongba, gana, khora ar 
sau githi jayarao. 4 Bushi di mauba khe jonre, Somjabani thikhala Madai 
Ishorni dauri somoi somoi phaihi diha smau phaire. Dimaubani yahonha 
sere poilaha diha gasengre bo ashaba bemarjakhabo hamre. 5 Sbung 
saushi maithai thimji maithai jai limyaba araha khamhi dongba. 6 Jisu 
bokhe nuhi ishilai limba lauyaba thihi mithiba. Odebani bokhe singba, 
"Ning ham ma mijingdu?" 7 Limyaba thiphinba, "Gedemah dimaubaha ibo 
dikharnai ha dugru rimani ani saushibo eraha giri, Ang hapma bauba 
haning mlai hap sramdu." 8 Jisu bokhe thiba, "Baija yam tonkhuhi him." 9 
Bohaning limyaba hamkha, bo yam tonkhu-hi langhi thang lakha. Okhali 


Gerbani (Haitibari) basaing. 10 Odebani Judai hajarao bo subungkhe 
dinide gerba se thiba, Jhini disa ha dara giri dini ning yam disai mani. 11 
Bo bung thiphinba, "Angkhe limba hamri yaba sbung angkhe yam langhi 
thang thiba. 12 Bunshi bokhe singba, sere sbung ningkhe ibo rokhom 
thiba?" 13 Thikhabo limba hamri jauyaba sbung Jisu khe mithiya sunjabani 
thikhala oraha jon bangbi ar Jisu baijang khlaihi degaolang lakha. 14 Iboni 
jaohonha Jisu bo sbungkhe Maidaikhoha gronbaha thiba, "Knah, duha 
ning hamkha, pap khushi dadangshi niyakhade ar hamya dauhi jamakho." 
15 Bo sbung ora niphrang thanghi Judani hojarao niha sainthi hikha; 
angkhede Jisu limbahamriba, 16 Odebani bokhe saja rihi staima bauba 
sumjabani thikhala bo gerba basaingha limba hamri bani. 17 Bunshi ne Jisu 
thiphinba, Ani bupha nalaibo khushi dangdu ar Angbo dangma nangma." 
18 Ibo graothai Judani hojarao khe thamshi dungdaorihi staima baukha 
sumjabani thikhala Jisu Judaraoni dara disakhe sbaihi thaoya Ishor khe bo 
jarni bupa thibako ar ibo rokhom jang jarkhe Ishor jang baushi khlaiba. 


Basani Khomotha 


19 Odebani Jisu bunshine thiphinba, Ang gibikhe nishine saihthidu, basa 
jarni khushijang mushi khebo dangphuya, bupha dang bakhe nuhise 
dangphuba. Bupha smokhe dang re basabo danba. 20 Sumjabani thikhala 
bupha basakhe hamjauba, odebani jar sumukhe dangdu basane phunu 
thardu. Ibotha dedao yaba khushi dangma nebo phunu nangkho ar nishi 
khiripbo nuhi gmang nang. 21 Bede khlai hi bupha githikhe baja riba ar 
bunshine haiyu riphinba, Olaining basabo nang jauyaraone haiyu riba. 22 
Jar saojang buphabo saoshi khebo bishar khlatya Bishar khlaimani phura 
komota bo basa mha yaopha kha. 23 Odese khiripbo bupha khe mankhlai 
balaining basa khebo man khlaima. Sere basakhe man khlaiya bupha 
khebo man khlaiya sumjabani thkhala bose haihaba. 24 Ang gibijang 
nishikhe thidu, Sere Ani grau khe khnarcar Angkhe haiha yabakhe 
lonrejhug jhug ni haiyu mainma, bo bishar khlai jauya sumjabani thikhala 
bode gthi niphrang haiyu mainphinkha. 25 Ang nishine gibikhe sainthidu, 
bubli phaidu bubli sophaikha ghitbo Ishor basani khurang khe khna nang 


ar sere khnare bunshi haiyu main ma. 26 Bupha haiyu ni ashol yaderma 
jaba laining basa khebo haiyu ni ashol yaderma jamane khomota riba. 27 
Ar bo basa nebo bishar khlaimane khomotha riba; sumjabani thikhala bode 
marshini basa se. 28 Dagmang bubli phaidu jekhali khirip gthirao buthubo 
boni khurang khe khna nang. 29 Ar mangkhlong niprang baigonang, 
hamba khushi dangyarao baigohi phinthangphinma, ar hamya khushi 
dangyarao baigohi saja rijauma. 


Jisuni shakhi 


30 Ang Jarni boljang mushibo khlaiphuya, Ishor sanl balai Ang bishar 
khlaiba. Odebam ani bishar gibi sumjabani thikhala jar nang jao balai Ang 
sesta khlaiya, thikhabo ang khe haiha yaba nang jao balaise. 31 Ang jarni 
sakhi jalakhade ani sakhi gibinia. 32 Ani khlaihi sakhi jayaba sausi dong ar 
ang tharmaindu buni sakhide gibise. 33 Johan saoshi sere nishiniha 
graujma diyarao khe haihaba bo grau gibi khening jobase. 34 Ang 
marshini shaki nangjau daoba grau niya, Ang thiyaba graude nishi gola 
nangthi yabase. 35 Johan thaopari mashi lai jinghi jnah riduar nishi khaisa 
thikhabo ibojang khajama nang jaola. 36 Thikhabo aniha Johan ribathah 
dedaoyaba shakhi dong. Ang smo khlaidu ani buphani khushi iaoblai 
dangmane riyaba, ibo buthu ani khlai hi grau jodu ar bupha angkhe 
haihaba thihi phunudu. 37 Ar angkhe haiha yaba bupha ani basoha sakhi 
jadu. Nishi boni khurangkhe khnaba grikho ar boni mukhang khe nuba 
grikho. 38 Ar nishi boni grau jmakhe khaha dengya, sumjabani thikhala bo 
haiha yaba saoshikhe nishi lonya. 39 Jhug jhugm haiyu khe phoridu, Ar 
ibo grau kandi ni laishi angkhe ning sainthi base. 40 Thikhabo nishi haiyu 
main mane Aniha phaima mijingya. 41 Ang marshi raoni sgangha bumu 
jamane smaiya. 42 Sumjabani thikhala ang mithidu nishi smo rokomni 
sbung buthu, Ar Ang mithidu je nishi ni khaha Ishorni khlaihi maiya giri. 
43 Ang babani khomotha jang phaiba, thikhabo nish Angkhe ajauya, 
bakhaliba sereba sereyaba jarni Khomotha jang phaire thikhade nishi 
bokhe ajau nang. 44 Nishi saoshi niphrang bumu main mani sesta khlaiya 
baukhade saojang yaba Ishor niphrang mainphudumu thikhala bedehe 


nishi Angkhe lonma? 45 Thikhabo nishi dabou Ankhe iboning buphaniha 
thising higin yaba saoshi, nishi khe baba niha thi shing higinyaba bo Mose, 
sere niha nishi asha dongba; ashol yabase nishi khede phaingsingma. 46 
Jodi gibijang ning nishi Moses khe lonre thikhade Angkhebo nishi lonmase 
sumjabani thikhala boning Angkhede reblangba; 47 Thikhabo rebyabakhe 
nishi lonyaba niphrangla Ang thiba graukhe nishi bedehe Jonphuma?" 


6 
Jisu subung rijingbowakhe jiriba 


1 Iboni iaohonha Jisu Galili dikharnai, (bo dikharnai khe Tiberia bo thire) 
baihi thangba. 2 Limyarao khe hamriba nuhi gmanghi sbung buthu bokhe 
rikphaba. 3 Jisu hadingha thanghi boni 1a0hon rikyarao jang baushi 
khamba. 4 Baiglaini melni bubli sophaima jakha. 5 Jisu naiding baibaha 
sbung buthu buthu boniha phaiba nukha; 6 Odebani Philip khe singba; "I 
bo sbung buthu ne jiri mane braha brai hima kho?" (Philip khe kha 
mainmani sumjabani thikhala jing bo ilai thiba, bede khlaima nangdu bo 
jarde mithiladu.) 7 Philip thiphinba "Khirip ne khaisa khaisa thikrima 
thikabo roti braibaha rang rajagni nangmase." 8 Boni saoshi sisho Simon 
Peter ni bdah Andria thiba. 9 Eraha ansa saoshi dong, boniha atta ni roti 
dobowa ar nah magni dong, thikabo ibo sbung buthu nede ilai jang de 
bangya." 10 Jisu bushi khe thiba, sbung buthukhe khamrida. (Oraha 
samphang bungphang bang bi) odebani khirip sbung buthu bo khamkha, 
oraha khiripjang rijing bowalaijadu. 11 Jisu roti khe lahi Ishor khe bihi 
oraha khamyarao sbung buthu khirip nebo ronriba, nah khebo olaining 
ronriba, ar khiribo jihashi mainji tharba. 12 Bunshi khirip jiblaihi sishorao 
khe Jisu thiba, glaryaba buduri buthukhe khonkhu hi bojom khlaithar: 
buduri mashibo dadang khlai; 13 Odebani bunshi buduri buthu khe 
khonkhu tharhi khamphlu maji gniha bojom khlaiba roti dobowani buduri 
glaiyaba niphrang. 14 Jisu ni ibo gmang tharoshisi yaba iaoblai khe nuhi 
sbung buthu thiba, "Gibijang ning ibode gora sali; ibo hapsauha phaigin 
yaba." Jisu mithidu bunshi phaihi boljang bokhe remhi raja slam ma 


baudu; Odebani bo oraha niphrang gnehi hading gede thang laba. 
Jisu dibasauba himba 


16 Sambli japhaikha boha Jisu ni, sishorao dikharnai gede thangba, 17 
Rungha gahi dikharnai baihi Kapernaum gede thangba, Hor japhai kha 
thikhabo Jisu bunshi niha sophaiyakho. 18 Baryung phaihi dismau 
phaikha, 19 sishorao mel bowa rung jaukha, Boha Jisu khe di-gejerha 
songhi bunshini gede phaiba nuhi buthujang khinlai ba. 20 Jisu bunshi khe 
thibanishi dakhin, Angse! 21 Odehe bunshi Jisu khe lonhi rungha garihi 
langba; Odehe sgangha bunshi thangma bauyaba jagaha sohia. 


Sbung Jisukhe smaidu 


22 Iaohon basaingha dikhornidi dergong mashi gede dongyarao khiripbo 
orha rung mashi sening dongba thihi mithiba. Bunshi mithidu Jisu boni 
sisho raojang rungha thangphaya, Odebani bokhe garhi thanglama bauba. 
23 Gibin rung buthu Tiberia niphrang didergongha sophaikha, sbung buthu 
Gabara ashirbad riblai hi roti jiblaihi khamlai hi dongba. 24 Sbung buthu 
oraha Jisu khe ar sihorao khe giri thihi mithihi bunshi khiripbo rungha 
gakhuhi bokhe nai himane Kapernaum ha thangba. 


Jishu hayuni makham 


25 Sbung buthu dikharnai ni gibin didergong gede Jisu khe goron hikha, 
Ode bunshi Jisukhe thiba, "Silingriah, ningla bahkhali se eraha sophai 
kha?" 26 Jisu thiphinba "Ang nishine gibi khening thibase, nishi Angkhe 
smaiba, nishi nang jaubalai roti main ji kha; thikhabo nishi Ani iaoblai khe 
bujhi bani khlai hide niya. 27 Main ji mani khlai hi sening khusi dadang 
bode hamya jagin yabani khlai hise iboni jagaha, khusi danghi main jima ar 
jhug jhugm haryu main ginyaba khushi khe dang, Ibose ashol jiginyaba 
marshi ni sa saoshi nishi ne rinang samjabani thikhala Ishor basa boni 
saoha khomotha yaupha riba." 28 Odebani bunshi bokhe singba, "Ishor 
smo rokhom bedehe nangjauba jing bedehe khlaihi khushi dangma 


nangre?" 29 Jisu thiphinba, Ishor nishi khe nang jau yaba khushi bo hai ha 
yaba saoshikhe lonma nangjauba. 30 Smo rokhom gmangsishi yaoblai ning 
phunu phunung; Odehe jing nuhi ningkhe lonphunang? Ning bedehe 
khlaima? 31 Jini phagararao gdahah hajeng lingha sorgoni Manna jiba, 
grau kandi ni laishi ha repba dong; "Bo shorgo niphrangjimane roti 
rihaba." 32 "Ang nishi ne gibi khe thidu," Jisu thiba. 33 "Smo roti khe 
Mose nishine riba bo shorgo niphrang niya, Ani buphase nishine ashol 
yaba roti khe shorgo niphrang haihaba arhapsauha hangribase." 34 Bunshi 
singba, "Gedema jinthane nalaibo ibo roti khe ri." 35 "Ang ning hayuni 
roti", Jisu bunshi khe thiba. Sere aniha phaire mushi kahlibo hukhriya, 
sere angkhe lonre mushi kahilbo digangya. 36 Duha nishe khe ang thidu, 
nishi Angke nukha thikhabo nishi lonya. 37 Sere sere Ani baba angthanc 
riyaba buside aniha phaimase, Sere ani ha phaire saoshi khebo Ang 
phajjau phuya jaya. 38 Samjabani thikhala jar baubalai dangmane Ang 
shorgo niphrang phaiya, thikhabo angkhe haiha yabani khushi mote 
dangma nise. 39 Ar angkhe haiha yabani bauthai ni mote sere sere khe 
angthane bo riba saushi khebo ang gmah jau phuya, thikhabo Ang bunshi 
khirip khebo iaohon thao kahli ha haiyu rihi shuguma nangma. 40 
Samjabani thikhala ani baba nang jaudu sere sere sa saoshi khe manire ar 
lonre bunshi jhug jhugbo haiyu main ma nangma, Ar iaohon thao khaliha 
bunshi khiripkhe haiyu rihi ang shuguma. 41 Sbung buthu bom khlaihi jiu 
jalaikha samjabani thikhala. "Ang ning Shorgo niphrang phaiyaba roti." 42 
Odebani bunshi thiba, Ibo sbung Jisu, Joseph ni basa, bo niya?" Jing boni 
buma buphakhe mithidu, bede khlai hi bo Shorgo niphrang phaiba 
thiphure? 43 Jisu thiphinba nishi m bishingha jiu dajalai, 44 "Saoshibo 
aniha phaiphuya ani bupha angkhe haiha yaba aniha shik phaya thikhade, 
ar ang bokhe iaohon thao khaiiha haiyu rihi shuguma. 45 Gorashali rao 
repba, khiripbo Ishor jang siling rijauma," Sere babani graukhe khnare ar 
silingre bunshi aniha phaima. 46 Iboni ortho sereba baba khe nuba grau 
niya, sere Ishor niphrang phaiyaba bosening saoshi buphake nuyaba. 47 
Ang gibi khe nishine thidu, sere lonre jhug jhugbo haiyu main ma. 48 Ang 
ning hai yuni roti. 49 Nishini phagararao hajeng lingha Ishor riyaba Manna 
jiba, thikhabo bunshi titharkha. 50 Thikhabo roti shorgo niphrang phaiya 


bade o1a1aba rotiniya ar sere jire mushi khali bo thiya. 51 Ang thanghi 
dong yaba haiyuni roti Shorgo niphrang akhaihi phaiyaba. Jodi ishaba ibo 
rotikhe jire jhug jhugbo thanghi dongma. Ang riginyaba roti de ani bahain 
hapsao thang hi dong mane bokhe ang riba. 52 Ibokhe khnahi bunshini 
bishingha grau banglaiba. Bede khlaihi ibo sbung boni bahain khe jinthane 
jimani riphure? Bunshi singba. 53 Jisu bunshi khe thiba, Ang nishine gibi 
khening thibase; Jodi nishi marshi basani bahaing khe jiya thikhade; ar 
boni thikhe lingya khade; nishi jarni pran main puya. 54 Sere ani bahaing 
khe jire ar thikhe lingre jhug jhugbo haiyu main ma ar iaohon thao khaiiha 
bokhe ang haiyu rihi shuguma. 55 Samjabani thikhala ani bahaing ashol 
jimu; ani thise ashol lingmu. 56 Sere ani bahaing khe jire ar thikhe lingre 
aniha thanghi dongma, ar Ang boniha dongma. 57 Thangi dong yaba baba 
angkhe haihaba ar boni khomotha jang ang thanghi dongba. Olaining sere 
angkhe jire ani khlaihi bo thanghi dongma. 58 Ibo gibi yaba roti Shorgo 
niphrang phaiyaba; Ibo roti nishini phagararao jiyaba roti lai niya nihi 
jaohon ha thidu. Sere ibo roti khe jire jhug jhugbo thanghi dongma. 59 
Kapernaum ha dongbaha raji nokhoha Jisu ibokhe siling riba. 


Thauglau hayuni grauthai 


60 Bokhe rikphayarao ni buthu habo ibokhe khnahi thiba, Ibo silingrithai 
hamshi ning dubi sere khna phure? 61 Tikhabo Jisu mithidu bunshini 
bishingha iboni khlaihi jhiw jalaikha. Odebani bunshi khe thiba. Iboning 
nishi khe gamanggiji khaikha? 62 Thikhaia, marshini basakhe braha 
sgangha dongba oraha thangphin bakhe numa nang jauba? 63 Ishorni bese 
se haiyu riba, marshini bol mushihabo gtaya. Ang nishine sainthi yaba 
grauhai buthu Ishorniphrang haiyu riyaba beseni grause. 64 Thikhabo nishi 
lonya jadu. (Puila niphrang Jisu mithidu sere beleiyaba lonya giriyaba ar 
sere bokhe biphot ha rishing giniaba). 65 Ar bo thibakho; ibo samjabani 
thikhala mashi saoshibo aniha phaiphuya babajang Lama phunu jauya 
thikhade. 66 Ibo samjabani thikhala jing Jisu khe rikphayarao buthu 
phintar lang lakha ar bojang thangphayakha. 67 Odebani boni jhigini sisho 
raokhe singba; "Ar nishi bo garhi thanglama baudu?" 68 Simon Peter 


bokhe thiphinba "Gabara jing sere niha thangma?" Ning jhug jhugni 
haiyuni khlaihi grau jobala. 69 Ar duha jing londu ar mithikha ning saoshi 
gathar yaba Ishor niphrang phaiyaba." 70 Jisu thiphinba, Ang nishi jigni 
khe saikhuya niya? Thikhabo nishmi bishingha Soitan saoshi dong!" 71 Bo 
Judam graukhe thiba, Simon Iskariot ni basa: Kharon Juda Jisu ni sisho 
saoshi thikhabo boning Jisu khe hanya bauyaba. 


7 
Jisu ar boni khaphiungthu 


1 Iboni yaohyonha Jisu Galiliha thangba, bo Judaiha thangma mijingya, 
Karon oraha Judani sbung buthu bokhe staimane naibaidu. 2 Oraha 
dongyarao khibsa danghi dong glang mani bubli sophai majakha. 3 
Odebani Jisu ni bda-buphlungthu bokhe thiba, "Ibo jaga khe haigarhi 
Judai-ha thang." Odese nini iaohon nikyarao ning dangba iaoblai khe 
numa. 4 Saoshibo jar khushi dangba khe huiya jar mlaijang mithi jauhi 
bumu jama mijing khade. Ning ibo buthu khe dangba miphrangde phirti 
phalangbo ningkhe mithinthing" 5 (Boni buphlung thu mangmangbo bokhe 
lonya) 6 Jisu bonshi khe thiba, "Ani ashol bubli sopharyakho. Nishini 
khlaihi ishaba bubli bo jadu. 7 Nishi khe pirthi phalang mushu phuya: 
thikhabo Angkhe mushu du. Kharon Ang thihi dongdu je ibom lama 
buthude hanya. 8 Nishi melha thang lah Angde thangya, ibo melha 
sumjabani thikhala Ani ashol bubli sophaiyakho. 9 Ode thihi bo Galiliha 
donglaba. 


Jisu lengoni melha 


10 Boni bda-buphlung thu melha thanbani iaohonha bo oraha thangkha, 
thikhabo hamshi mithi jauyahi phirik phirikse thangba. 11 Judani sbung 
hojarao melha bokhe nai bai ba, "Braha bo sbung," bunshi singba. 12 
Sbung buthu jomajaya ba bishingha phirik phirik sainglai du, saoshi gni 
thidu bode subung hambase, ar gibinrao thidu bode sbung buthu khe 


thegeiri ginyabase. 13 Thikhabo saoshibo khirip khna gothai thiya, kharon 
bunshi Judani hojarao khe khindu. 14 Mel gejher jamphai kha bohase Jisu 
Madai Khoha thanghi sebring hiba. 15 Judani sbung hamshi gmanghi 
thiba. "Ibo sbung bede khlai hi ilai mithi kha mushi khalibo silingba 
girihi?" 16 Jisu thiphinba, "Sumokhe ang siling ridu ibo ani iaoblai niya: 
ibo Ishor niphrang angkhe haiha yaba nise. 17 Sere Ishor nang jau balai 
dangma baudu bonshi mithinang siling riyaba Ishor niphrangthi na ang jarni 
bauthai khe thilabati. 18 Sbung ishababo jarni bauthai khe sainthi yaba jar 
bumu jala mani khlaihi, thikhabo sbung bokhe haiha yaba saoshini bumuni 
khlai hise thikhade bonide dush giri, ar boniha mushi moshol giri. 19 
"Mose nishini disa khe ria, bo niya? Thikhabo nishi saoshibo boni disakhe 
maniya. "Sumjabani nishi Angkhe staima bauba?" 20 Nishini bishingha 
masi sgo dong"! Githim laiyarao thiphinba "Sere ningkhe staima bauba?" 
21 Jisu thiphinba, "Ang yaoblai mashi phunuba, ar nishi khiripbo 
gmangkha. 22 Mose nishi ne basa buthu khe sausinglini saogur rakhau 
mane hukum riba (thikhabo Mose de niya nishini phagraraose ibokhe 
yaowwai jenba), ar odebani nishi ansakhe gerba basaingha olai khlaidu. 23 
Gerba ha ansakhe saogur rakhaw khase Mose ni disa baiyama, sumjabani 
angkhe nishi thamshi baigoba sbung saoshikhe ang gerba basaingha phura 
hamri banila? 24 Bajini jathaikhe naihi bishar dakhlai bishingni jathai gibi 
khe naihi bishar khlai." 


Bo Messia? 


25 Jerusalemni sbung buthu thiba: "Ibo sbung khening Judani hojarao 
staimane naibai ba?" 26 Naiha! Bo sbung buthu ni sgangha grau jodu ar 
bonshi thidu boni mushi dus giri! Bunshi gibi jang ibo sbung khe Messiah 
thihi mithidu? 27 Thikahbo Messiah phaikhade braha niphrang phaiba 
saoshibo mithiphuya, Ar jing khiripbo mithidu ibo sbung braha niphrang 
phaiba." 28 Jisu Madaikhoha siling ribaha grau bakjahi bo thiba, "Gibijang 
nishi angkhe mithidu Ar ang braha niphrang? Ang jarni khushijang phaiya: 
bo angkhe haihaba ibo grau gibi, nishi bokhe mithiya. 29 Thikhabo Ang 
bokhe mithidu. Kharon boniphrang and phaiba ar bo angkhe haihaba. 30 


Bonshi bokhe rimma baukha, thikhabo saoshibo bom saoha iao shuguya, 
kharon boni bubli sophaiya kho. 31 Thikhabo gitimlai yabaha bokhe 
lonyaba bangbi, Ar bonshi thiba, "Messiah phai khala ibo subungthah bang 
dauhi gmangthao sishi phunuphunangti?" 


Jisukhe rirriitfane siphayarao haihaba 


32 Pharisirao buthu gitimlai yabaha Jisu ni khlaihi seji lai bakhe khnakha. 
Odebani bonshi ar jonthai marao buthujang Jisu khe rim mane sbung 
haihaba. 33 Jisu thiba, "Aug khaisa sening nisijang dongsime ar odehe 
angkhe haihayaba niha thanglama jakha. 34 Nishi angkhe naibai nang 
thihabo nishi angkhe nunang niya sumjabani thikhala. Ang donggin yabaha 
nishi thang phuya. 35 Judani khushi dangyarao jarni bishingha thilaiba, 
Braha bo thangma bauba jing nuhi phuya yaba jaga? Bo Grik ni sohor 
buthuha thangma bauba, oraha jini subung buthu dong ar bonshi khe siling 
ridu Grik sarao khe? 36 Bo thidu, jing bokhe smaimase thikhabo bokhe 
main nang niya ar bo dong gin yabaha jing than puya, Bo smu bauba?" 


Hayu riyabani dimu 


37 Melni iaohonthao basaing ar nangyaba basaing khaiiha Jisu song hi 
khurang bak khlaihi thiba, Sere digang jaure aniha phathi dilingphai. 38 
Laishim gonthaiha repba dong, Sere Angkhe lonre, hayuni diriyaba dimuh 
boni kha mphrangdiri nang. 39 Jisu ibokhe beseni garao ha thiba, bokhe 
lonya raomidi ajaumana thangba. Boni somotiha bese rejau yakho 
sumjabani thikhala bo samoiha Jisu mohima mainyakho. 


Sbung grausi jalaiyaba 


40 Saopau gitim larya raoni bishingha ibokhe khanhi thiba, "Ibo sbung 
ashol Gorahshali ning." 41 Gibinrao thiba, "Bode Messiah se!" Ar gibin 
sbung buthu thibakho, "Messiah de Galili niphrang phaiya. 42 Laishini 
gonthaiha thidu, Messiah de Raja davidni sengphong niphrang phaih yaba 
ar David donglang yaba Bethlehemni sohor masi hase hajaima. 43 


Odebani gitim laiyaraoni bishingha thugni jakha. 44 Saopau bokhe rim ma 
baudu thikhabo saoshibo boni saoha yao shuguya. 


Judani Hoja lonyayarau 


45 Jekhali rimgin yarao thangpin lakha; Jonthai marao ar Pharimsirao 
bonshi khe singba; "Sumjabani bokhe rimhi labuyaba?" 46 Rimgin yarao 
thiphinba; saoshibo ibo sbunglai grau joyaba giri kho 47 Nishikhe bo gibir 
mosongkha? "Pharisirao bunshi khe singba." 48 Nishi bakhaliba mithikha 
Pharisirao ni bishingha ar Judaraoni khushi dangyaraoni bishingha 
saoshilai bokhe lonyarao dong? 49 Ibo gitim laiya rao buthu Mose ni 
disakhe mithiya; odebani bonshi Ishorni naimato. 50 Phirisiraoni bishingha 
Nikodemas thihi saoshi dongba; bo sganghabo Jisu khe naima thihi 
thangba. Bo mlaini sgangha thiba. 51 Mushini dush mainyahi sbung khe 
jing edening sjam phuya jini dara mothe. 52 "Bonshi thiphinba, 'asha', 
ningbo Galili niphrang? Laishi gonthai khe pori ode ning mithinang 
Gorahshali saoshibo Galili niphrang phaiba giri." 


8 
Masainjik khusi hamya dangbaha rimjauba 


1 Jar jarni noha khiripbo thanglai-kha, thikhabo Jisu de Olives nihadingha 
thangba. 2 Phin phorong maha bo Madaikhoha thangphinba. Khirip sbung 
buthu orah bojhom alaiba; ode bokhamhi silingri mani jenba. 3 Disani 
hojarao ar Pharisirao uljahi rimjau yaba masainjik saoshikhe labuba, ar 
bokhe khiripni sgangha songriba. 4 Bonshi Jisu khe thiba, "Silingriah, Ibo 
mahsainjik uljabani rimjauba. 5 Jimi disaha ilai yaba mahasainjik khe 
longthai lemhi staima nangdu thihi Mose hukum riba. Duha ningbede 
baudu?" 6 Jisu khe rimmani karon jang bonshi ibo graukhe thiba ode 
jangse bonshi bokhe jera riphuma, thikhabo bo nahayahi iaoshi jang haha 
repbai hi donglaba. 7 Oraha songhi dongiarao bokhe singba. Bo jar 
kamplenghi bonshi khe thiba, "Nishi no bisingha sere phap khusi dangba 


giri bo phuila masainjik khe longthai lemla laphure." 8 Olaining gonghi 
haha rep bokha. Ibokhe khnahi bonshi saoshini yaohonha saoshi 
thangtharkha, radao yarao buthu thanglaba sgang. 9 Oraha Jisu saojang 
thaukha bo masainjik songhi dongya bahjang. 10 Bo songkhuhi masainjik 
khe thiba, "Braha bonshi, eraha saoshibo girikha ningkhe bojnam khlaime 
ne?" 11 Mahsainjik thiphinba, eraha saoshibo giri, gedama." Jisu thiba, 
"Ode thikhade. Angbo ningkhe dangkhlai dauya; thikhabo ning eraha 
niphrang thang ar phap khushi dadangshi." 


Jisu mulukni jnama 


12 Pharisirao ni sgangha phin Jisu grau joba; "Ang hapsaoni waimyjing", 
bo thiba, "Sere angkhe rikphare hayuni waimainma ar mushikhalibo 
andarha daubaima nangya." 13 "Pharisirao bokhe thiba," ning jarkhe jar 
duha sakhi rila du; thikhabo iboni mushi iaoblai giri." 14 Jisu thiphinba, 
"Niya, Ang jarkhe sakhi khlaire thikhabo, Ang thiyaba grau gibi, kharon 
Ang jarkhe mithidu Ang braha niphrang phaiba ar braha thangma. Nishi 
angkhe braha niphrang phaiba ar braha thangma mithiya. 15 Subungni 
Jathaini basao ha nishini bishar, Angsaoshini basaohabo bishar khlaiya. 16 
Thikhabo jodi ang olai baukhabo, Am bishar gibi jamase sumjabani 
thikhala iboha ang saujang niya, angkhe haiha yaba baba angjang 
dongphadu. 17 Nishini disaha repyaba dong shakirao gnijang boshi grau 
jokhade ishalai thikhabo bunshini graukhe gibi mamba, 18 Ang jarni 
khlaihi sakhi ridu, ar angkhe haiha-yaba bababo ami khlaihi sa khi ridu." 
19 Bonshi singba, "Nini bupha braha? Jisu thiphinba, "Nishi angkhebo ar 
baba khebo mithiya." "Jodi nishi angkhe mithikhade baba khebo mithi 
mase." 20 Madaikhoha siling ribaha Jisu ibo buthukhe thiba, khuta 
mashiha Madaine rimani bakso buthu deng yabaha, thikhabo bokhe 
saushibo rimya sumjabani thikhala boni bubli sopharya kho. 21 Jisu bonshi 
khe thiphinba, Ang thanglama jakha, Nishi angkhe naibai nang, thikhabo 
nishi jarni papjang thimase, "Ang thangya baha nishi ihangphuya." 22 
Odebani Judani hajarao thiba, "Bo thidu bo thangya baha jing thang 
phuya, Iboni mane bo jarkhe stai lama bauba?" 23 Jisu thiphinba "Nishi la 


ibo hapsauni ba khlaha dongyarao; thikhabo Angla basau niphrangse 
phaiba; Nishi ibo hapsau niphrang; thikhabo Angde ibo hapsau niphrang 
niya. 24 Odebani nishi khe Ang thiba nishide jarni papjang tihmase; Ar 
nishi papjang thimaning glaimase jodi nishi lonya thikhade, sere ang." 25 
Bonshi singba, "Ning sere? Jisu thiphinba; phuila niphrang nishine Ang 
sumukhe thikha. 26 Ang nishine thima bangbi, nishi khe dangkhlai mani 
khlaihi nangyaba garao, sumjabani thikhala angkhe haiha yaba saushide 
gibi yaba, ar boniphrang khnah yabakhe ang hapsaune sainthiba. 27 
Bonshi bujhiya Jisu bunshine buphani graukhe sainthi bakhe. 28 Odebani 
bonshikhe bo thiba," Jokhon nishi marshini basakhe shugu nang; nishi 
angkhe sere thihi mithi nang okhali nishi mithinang jarni khomota jang ang 
mushi khebo dangya, thikhabo ang thiyaba grau baba smokhe thima 
samba olaisening. 29 Ar angkhe haiha yaba angjang dong; bo angkhe 
saujang haigarya, sumjabani thikhala nalaibo bo khusi jabalai se ang 
dangba." 30 Sere sere Jisu thibakhe khnah kha bokhe lonba. 


Nokhor ar Nokhorniyayaba sbung 


31 Odebani bokhelonyarao buthukhe Jisu thiba. "Jodi nishi ani 
sibringthaikhe manier; nishi gibijang ani sishorao, 32 Nishi gibikhe 
mithinang ar gibiyaba ni shike sogonang." 33 "Jing Abraham niphrang 
phaiyaba bongso", "bonshi thiphinba ar jing saushimbo sakhor jaba giri." 
"Ning smo ni orthojang" nishi gonang thiba. 34 Jisu bonshikhe thiba, "Ang 
gibikhening nishine sainthibase, Sere pap dangre bo papni sakhor 35 
Sakhor sakhor saushi budu giaude nokhor mashini bubra jahi dongya, 
thikhabo basa saushide thia sibo dongbase, 36 Jodi basa ningkhe haigar 
khade nishi gibijang ning gola phudu. 37 Ang mithidu nishi Abraham 
niphrang phaiyaba bongso; thikhabo nishi Angkhe staima baudu, kharon 
nishi ang siling ribakhe ajauya. 38 Baba phunu yabakhe Ang thiba, 
thikhabo nishini bupha smokhe thidu nishi dang ya. 39 Bonshi thiphmba, 
"Abraham jini bupha Jisu thiphinba." Jodi nishi Abraham ni basabishik 
jare, bo dangba laining, baushi nishibo dangmase. 40 Ang khirip khe 
dangba nishine gibikhe mithi rimani khlahi Ang Ishor niphrang 


khnayabakhe; thikhabo nishi angkhe staima baudu, Abraham mushi 
khalibo ilai jaya. 41 "Nishini bupha dangba laining nishibo dangbase," 
Bonshi thiphinba; "Ishor sening saushi jini bupa, ar jing boni ashol basa." 
42 Jisu bonshikhe thiba. "Jodi Ishor nishini bupha thikhade; nishi ankhe 
mava nangmase, kharon ane Ishor niphrang phaiba, ar duha ang eraha 
dong. Ang jarni komota jang eraha phaiya, thikhabo bose haihaba. 43 Ang 
thiyaba graukhe smoni nishi bujhiyaba? Kharon nishi ani grau jmakhe 
khnamani bubaing ajau phuya. 44 Nishi nishini buphani basa bishik, bo 
soitan; ar ni shi nishini buphani jathaikhe yao waiba. Phuila niphrang bode 
subung staiyah se ar mushi khalibo gibi lama gede himya, kharon boniha 
gibiyaba jathai giri. Bo grau moshol jobade boni baishi khushi khese 
dangba, kharon bode moshol yaba ar khirip mosholni bupha. 45 Thikhabo 
Ang gibikhe thidu, ar odebani nishi Angkhe lonya. 46 Nishini bishingha 
angkhe papm dush dong thihi proman riphunang? Jodi ang gibikhe 
thikhala nishi smoni angkhe lonyaba. 47 Sere Ishor niphrang phaiyaba 
Ishor ni graukhe khnadu. Nishi thikhabo Ishor niphrang niya, odebani nishi 
khnaya. 


Jisu ar Abraham 


48 Bonshi Jisu khe singba, "Jing thiba jayaje ningla Samaritase ar niniha 
sgoni jathai dong?" 49 Jisu thiphinba, "Aniha mushi sgoni jathai giri. Ang 
babakhe man khlaidu, thikhabo nishi angkhe man khlaiya, 50 Ang jarni 
khlaihi man smaiya thikhabo smaiyaba saushi dong bo angjang gbahi 
bishar khlaidu. 51 Ang gibikhe nishme thidu, "Sere ani grau khe man 
khlaire mushi khalibo thiya." 52 Bonshi bokhe thiba, duha jing phura 
mithikhahmniha sgo dong." Abraham thikha, ar patrirao thitharkha, 
thikhabo duha ning thidu sere ning siling ribakhe manire mushi khalibo 
thiya. 53 Jini bupha Abraham thikha, ning botha dedao thilah phunang: 
Ning baudu? Ar patrirao bo thithar kha, ilai bauyaba ning sere?" 54 Jisu 
thiphinba, "Jodi ang jar khese man khlai lama thikhade bo mande mushibo 
niya. Saoshi angkhe man khlaiyaba dong bo ani bupha-ashol yaba sere khe 
nishi nishini Ishor thiyaba. 55 Mushi khalibo bokhe mithiya thikhabo ang 


mithidu; Jodi nishi laining angbo bokhe mithiya thikhade angbo 
nishilaining moshol thijau mase. Thikhabo ang bokhe mithidu ar boni 
graukhe man khlaidu. 56 Nishini bupha Abraham khajaba ang phaiba 
bublikhe naima mithihi; bo nukha ar khajakha." 57 Bonshi bokhe thiba, 
"Ning nokha maithai danmang mangbo jayakho Ar bede ning Abraham 
khe nukha?" 58 Ang gibikhe nishine thidu; Jisu thiphinba. "Abraham 
hajaiya saniha ang dong." 59 Ode bonshi lem mane longtain khonkhuba, 
thikhabo Jisu jar thimhi Madaikho haigarhi thangkha. 


9 
Gana hajayabakhe Jisu hamriba 


1 Jisu daubaihi dongbaha, hajaiba niphrang gana subung saushikhe bo 
nuba. 2 Boni sishorao bokhe singba, "Silingriah, Sereni phapjang bo gana 
hajaiba. Boni nijeni phap na buma buphani pap." 3 Jisu thiphinba; "Boni 
gana boni phapjang ar bumabuphani phapjang mushi dopha laya. Bo gana 
sumjabani thikhala boni khusini iaoblaiha Ishor ni bolkhe nuphuma. 4 
Saing jadushi angkhe haiha iabani khlaihi jing khushi dang hi dongma 
nangdu; hor japhai khaning saushibo khushi dangphuya. 5 Ang hapsauha 
dongbahade ang ning hapsauni waimijing. 6 Ibokhe thihi, Jisu haha khudi 
thuhi khudijang khaisa didap slamhi, bo subungni muthatha lepphahi 7 
thiba "thang Siloamni dikhemai ha muhkhang susha." (Iboni bumu mane 
haiyaba). Odebani bo subung oraha thanghi susha hikha, ode muh nuhi 
phaiphin kha. 8 Boni no harirao ar gibin sbung buthu bokhe sgangha bikha 
khlaiba nuyarao singba, "Ibo sbung ning nalai nalai khamhi bikha khlai 
baiyaba? 9 "Saupaothidu boning ar gibinrao thidu bode niya, bolaise 
jasoshi nulaba." Bo jarning thilakha, "Ang ning bo." 10 Bonshi singba, 
duhala bedehe khlaihi ning nuh nukha? 11 Bo thiphinba, sbung saushi Jisu 
thiyaba didap khaisa slamhi ani muthai-ha lepphanhi Siloam diha thanghi 
mukhang sushama samba. Odebani ang thanghi sushaba jang muh nuphin 
kha." 12 Bonshi singba "Bo sbung braha dong? Bo thiphinba, "ang 
mithiya." 


Pharisirao hamribakhe singba 


13 Ode bonshi bo sbung gana khe Pharisirao niha langkha. 14 Jisu didap 
slamhi muthai gana khe hamri khali gerba basaing. 15 Bo sbung khe 
Pharisirao bede khlaihi muh nuphinba singhba. Bonshi khe do thiba: "Ani 
muthai ha Bo didap lepphaoa; Ang mukhang subajang nuphinkha." 16 
"Saupao Pharisirao thiba, ibo sbung de Ishor niphrang phaiyaba niya 
samjabani thikhala gerba basaing ni disakhe maniya." Gibinrao buthu 
thiba, "Phapi sbung bede khlaihi ibo rokhom gmangsishi phunu phuba? 
Odebani bonshini bishingha thugni jakha. 17 Odebani Pharisirao buthu bo 
sbung khe phin alangshi singba, "Ning thidu bo sbung nini muthai ganakhe 
hamriba-ningla bokhe bedehe baudu?" Bo sbung thiphinba, "Bode 
ghorasali saushi" 18 Juda khe maniyarao bo sbung gana dongba ar duha 
muh nuphinba thihi lonya; boni buma bupha khe long yashi. 19 Odebani 
bonshikhe singba, "Ibo nini basa?" "Nishi thiba, bolah ganase hajai ba 
thikhala bede jahi duha bo muh nuphinphuba?" 20 Boni bumabupha 
thipinba jing mithidu bo jim basa, ar jing mithidu bo gana hajaiba. 21 
Thikhabo jing mithiya bede khlaihi bo duha nuphinba, ar boni ganakhe 
sere ham riba, jing mithiya. Bokhe sing bo jarning thiphin rilaphudu. 22 
Judaraokhe khinbani khlaihi buni buma bupha ilai thiba, kharon khusi jalai 
yaba grau dong jar sere Jisu khe Messiah thihi manire bokhe sunagog 
(Judaraoni Madaikho) niphrang rigkhlaima. 23 Odebani boni bumabupha 
thiba, "Bo rakha, bokhe sing." 24 Phinshi olaining bo sbung gana hajai 
yaba khe longhi bokhe thiba "Garau gibi joma thihi Ishorni sgangha 
smaidang. Jing mithidu ningkhe hamri yabade paphise." 25 Bo sbung 
thiphinba, "Angde mithiya bo phapithi na niya, thikhabo ang mithidu ang 
gana dongba ar duha nuphin kha." 26 Bonshi singba; Ningkhe bo smo 
khlaiba? Bede khlaihi nini muthai ganakhe bo hamriba?" 27 Bo thiphinba; 
"Ang nishine thiblaikha. Sumjabani alang alang khnama mijhingba? Na 
nishi boni sisho jama bauba?" 28 Bokhe tamshi phunuhi thiba, "Ning bo 
subungni sisho janaidu, jingde Mose ni sishose. 29 Jing mithidu Ishor 
Mose niha grau joba; thikhabo bo sbung khede braha niphrang phaiba jing 
mithiva." 30 Sbung thiphinba, "hamshining gmangsishi yaba grau! Nishi 


mithiya bokhe braha niphrang phaiba; thikhabo bo ani muthai ganakhe 
hamriba. 31 Jing mithidu Ishor paphirao khe khnanla mijingya; Bo khirip 
sbung buthu khebo khandu sere bokhe man khlaidu, ar bo nang jau balai 
dangdu. 32 Hapsau hajai jenba niphrang saushi khebo gana khe nuri 
phinba thihi khnaba girikho. 33 Ishor niphrang phaiya thikhade ibo sbung 
olai blainang niya." 34 Bonshi "Ning papjang hajaiba ar deba ar nign 
jingkhe segringma baudu kho?" Odebani bokhe sunagog niphrang 
rikhlaikha. 35 Jekhali ibo buthu khe Jesu khnaka, bo sbungkhe goronhi 
singba, "Ning marshini basakhe londu? 36 Bo sbung thiphinba, "Gedema 
angthane thi sere bleiyaba: odethikhade Angbo bokhe lonnang; 37 Jisu 
bokhe thiba, "Ningjarning bokhe nukha ar boning duha ning jang grau 
joyaba. 38 "Ang londu Gabara, bo sbung ode thihi Jesu ni sgangha yasgu 
thuba. 39 Jisu thiba, "Ang ibo hapsauha bishar khlaima phaiba, odese 
ganarao nuphinma ar sere nudu bonshi gana jama." 40 Saupao Pharisirao 
oraha dongphayarao ibo graukhe khnahi bokhe singba, "Gibi jangde 
ningbo bauya jing buthubo gana se janaidu?" 41 Jisu thiphmba, "Jodi nishi 
gana thikhade nishi dush japhuya, thikhabo nishi thidu je nishi nuphudu, 
iboni mane nishi niha dush dong." 


10 
Melma Bobra 


1 Jisu thiba ang nishine gibi-khening thidu, sere sbung dauglap bode 
makhaw ar dakhu se. 2 Sere sbung dauglap gede dara mote hapre bode 
melmani rakhal. 3 Dauglap raukhiyaba bunthane dauglap khuru ridu! Bo 
bumu thihi jirik ba khurangkhe melma buthu khnadu are bo bajiha lang 
smaidu. 4 Bonshi khebajiha labuhi bo sgang himhi dismaidu ar melma 
buthu bokhe rikpahdu sumjabani thikhala boni khurang khe bonshi 
mithidu. 5 "Bonshi mlai gibinkhe rikphaya, thikhabo gibinrao niphrangde 
bonshi khaigrema Beseni ana i khuhi melma kho ha hapma baure 
sumjabani thikhala bonshi ni khurrang khede mithiya." 6 Jisu bonshi ne ibo 
kharmu khe sain thiba, thikhabo iboni orthokhe bonshi bujiya. 


Jisu Madaini Melma Basha 


7 Odebani Jisu thiphinba; Ang nishine gibi khening thibase. "Ang melmani 
dauglap." 8 Gibin khirip ani sgangha phaiyarao makhaw ar dakhu gajah; 
ar melma buthu bonshi khe mitiya, 9 Ang ning dauglap, sere ainiha phaire 
bo goma ar bishingha hapma bajihabo thangma, ar jitan main ma. 10 
Khaomane, staimane ar hamya khlaimane makhao phaiba: Nishi hayu 
main phure odejang Ang phaiba phura hayu mainmani phaiba. 11 Ang 
ashol melma naiya, melmani khlaihi thiphama mijing yaba. 12 Yaowai ni 
sbung ashol melma naiya niyabani ar melma bubra jayabami, rasha phaiba 
nukhabo melma buthukhe dangkhlaihi khaire, odekhai phlungre. 13 
Yaowaini sbung khaiba sumjabani thikhala bode yaowai jang khushi 
dangbani melma buhukhe khial lahya. 14 Ang ashol melma naiyah. Baba 
angke mithi balai ning angbo baba khe mithidu. 15 Olaining Ang Jarni 
melma buthu khe mithidu ar bonshibo angkhe mithidu, Ar ang bonshini 
khlai hi thilama mijingdu. 16 Oraha gibin melma buthu dong bonshi 
anithikhabo bonshibo melma khoha giri, bonshikhe ang labuma nangdu, 
bonshi ani khurangkhe khnamase ar bonshi buthu rakhal saushi jang thushi 
jatharma. 17 "Baba angkhe maiya nangdu sumjabani thikhala ang hayu 
rimane raji jadu; yaohon ha ibokhe ang main phin gothai. 18 Saoshibo ani 
niphrang ani hayukhe langla phuya. Ang jarni khushi jang garlama. Ani ibo 
rokhom jar hang garla mani hok dong ar ibokhe main phin mami ani hok 
dong. Ibo rokhom ani bupha angthane hukhum riba." 19 Ibo grau buthuni 
khlaihi oraha sbung buthu dblgim jakha. 20 Bonshini bishingha thilaiba, 
"Boni hade sogo dong, Bode gibirse, Sumjabani bokhe khnaba?" 21 
Thikhabo gibinrao thidu, "sbung sogo lai yabade ibo rokhom garau joya, 
Bded khlai hi sogola gana rao khe muh niruphin ma." 


Jisukhe maiyaba 


22 Maishingni bubli, ar Jerusalemha grao ribani mel jaba. 23 Jisu madai 
khoha Solomonni rondaha himbai hi dongba. Boha ning sbung buthu 
gitimlai phaihi bokhe singba. 24 "Bishilai lauhi nini jihgkhe ibo rokhom 


jonthairihi dengma? Garao gibikhe jinthane sainthi ningla Messiah ria 
sere? 25 Jesu thiphinba; Ang nishine sainthi tharkha, thikhabo nishi lonya. 
Ang nishine thiyaba garau ani buphani khomotase ani khlaihi grau joba. 26 
Thikhabo nishi lonnang niya kharon nishi ani melma buthu niya." 27 Ani 
melma buthu ani khurang khe khnadu, Ang bonshi khe mithidu ar bonshi 
ang jang rikbai du. 28 Ang bonshine jhugni haiyu ridu, ar bonshi mushi 
khalibo tihya. Saoshibo bonshi khe aniphrang kawlang phuya. 29 Ani 
bupha smokhe anthame riba khripthane dedau yaba. Ar saushibo bonshi 
buthukhe babani khial niphrang sephuya. 30 Babajang ang mashi." 31 
Sbung buthu olaiming lemmane longthai khonlai bukha. 32 Jisu bonshi khe 
thiba. "Ang nishini sgangha gbang khushi hamba dangkha, baba dang thihi 
riyaba khushi khe; ibo buthuni bishingha mashi magni ni khlaihi nishi 
angkhe longthai lemma bauba?" 33 Bonshi thiphinba, "Hamba khushini 
khlaihi jing ningkhe longthai lemma bauya, thikhabo nini grau buthu ni 
khlaihi, Ning sbung saushi sening thikhabo ninning jarkhe Ishor slamma 
baudu." 34 Jisu thiphinba," Ishor thiba je nishini disaha rep yaba ba dong, 
"Nishi madai gjah. 35 Jing mithidu smokhe laishini gonthaiha thiyaba, 
mlaibo gibining, ar Ishor bo sbung buthu khe madai gjah thiba, je sbung 
buthu ne bodi graujmah khe riba: 36 Am grau; Angkhede baba saikhoba ar 
ibo hapsaoha haihaba, Bede khlaihi nishi angkhe grau gushu thipure 
sumjabani thikhala Ang de Ishorni basa thibani khlai hi? 37 Angkhe dalon, 
jodi ang nai baba nangjauyaba khushi khe dang yare thikhade. 38 
Thikhabo jodi ang bo buthukhe dangre, nishi angkhe lonya jare thikhabo, 
ani khushi khe mangmangla nishi lonma nangre, odejang nishi phinshila 
mithilah phure, ar bo buthu khiripni khlaihi Bupha angjang dongba ar ang 
Bupha niha dongba." 39 Phinshi bokhe rimmane bonshi hishap khlaikha, 
thikhabo Jisu bonshini yao niphrang golang kha. 40 Jisu ode Johan Baptis 
riyaba jagaha Jordan dikhe baihi thangphin lakha, ar bo oraha dong hiba. 
41 Sbung buthu buthu boniha phaiba. Bonshi thiba, "Johannide mushi 
gmangthao sishi yabade phunuya. Thikhabo sbung ni khlaihi bo thiyaba 
buthu gibining." Ar khirip sbung buthu bokhe oraha lonba. 


ll 


Lazar thiba 


1 Sbung saushi bumu Lazar; Bethani Jagaha dongyaba limba. Bethani 
sohor mashi braha Mary jang boni bahandao Martha dongba. 2 Mary ning 
gabarani igaha thao midimbakhe lukhruhi jarni khnai jang rushaba; Lazar 
thiyaba boni bada limba. 3 Bahandao gnijang Jisu niha graujama rihaba; 
"Gabara nini maiyani lugu limdu." 4 Ibokhe khnahi Jisu thiba, Ibo limbani 
yaohon thaohajagin yaba Lazar thimanide niya." Tbo jabasumjabani 
thikhala Ishorm bumu jamanise ar ibojang Ishorni basa to bumu main ma." 
5 Jisu Martha ar bom bahandao khe maiya nangba; ar Lazar khebo, 6 
Thikhabo Lazar limdu thihi grau jmah mainhibo, bo oraha ar nokha hor 
gni dong lah kha ko. 7 Ode jarni sisho raukhe bo thiba, jing, Judaha 
thangphin nang." 8 Sishorao thiphinba, "Silingriah" khaisa sagangha sbung 
buthu ningkhe longthai lemma bauba, odebo ning thangphin ma baudu." 9 
Jisu thiba, "Nokha saingsiha gontha jigini jadu na jaya? "Odebanisere 
saingha himdu bonide mushiso dopha sikpha giri, karon ibo hapsaoni 
waike bo nudu. 10 Thikhabo sere horha himire banide dopha sikpha 
bangbi sumjabani thikhala boni wai giri." 11 Jisu ibokhe thihi ar bauphaba 
kho, jini lugu Lazar thuhi thangkha, thikhabo Ang thanghi bokhe masha 
hima." 12 Sishorao thiphmba "Jodi bo thukhade, Gabara bo hamma 
jakha." 13 Jisu thiba ni ortho Lazar thikha; thikhabo sishorao bauba bo 
nalaili thulaba. 14 Odebani bonshi khe Jisu buji hi thiba, "Lazar thikha." 
15 Thikhabo nini khlaihi ang khusi, sumjabani thikhala ang ning jang 
dongphaya, odese nishi lonma, thah jhing thanghi bokhe nai hi nang." 16 
Thomas 'Jonja' boni lungurao khe thiba, "thah jing khiripbo Silingriah jang 
thangnang, jingbo bojang naipha hinang." 


Jisu thangphiba ar hayu 


17 Jisu phaihi nuphai bahade Lazar khe phipba nokha horbri jalangkha. 18 
Bethani Jerusalem niphrang mel tham janang; 19 Judasarao Martha jang 
Mary khe waimu gorimane naiphai yarao bangbi bonshini bada tihbani 
khlaihi. 20 Martha Jisukhe phaidu thihi khnabajang goronlai hima 


thangba; thikhabo Mary noha dongba. 21 Martha Jisu khe thiba, "Jodi 
ning eraha dongkhade. Gabara, ani bada thiya khamu; 22 Thikhabo Ang 
mithidu duhabo ning smokhe saindu Ishor ningthane rimase." 23 Jisu 
thiphinba, "nini bada thang hi baijha phinmase." 24 Bo thiphinba "Ang 
mithidu, yaohon thaokhalide bo than hi baijha phinma." 25 Jisu bokhe 
thiba "Ang ning thanghi baijha phinyaba ar hayu sere angkhe lonre bo 
thanghi dongma thiblai hi dongkhabo. 26 Ar sere thanghi angkhe lonhi 
dongdu bo mushi khalibo thiya; ibokhe nishi londu?" 27 Bo thiphinba, 
"Ha, Gabara; Ang londu ning Messiah Ishor ni basa, ibo hapsauha phaima 
thiyaba." 


Jisu graba 


28 Ilai thihi, Martha thangphin laba ar Mary khe phirik phirik thiba 
"Silingriaba eraha ning dong ar ningkhe smaidu." 29 Ibokhe Mary khnahi 
baija khuhi goron laimane thangba. 30 Bo somoitha Jisu nolaiha 
sophaiyakho, Martha lamjau hiyabaha dongkho. 31 Noha sbung buthu 
dongyarao Mary khe waimu goriyarao bokhe baijaba nuhi songkhuhi 
Mary jang thangphaba. Bonshi bauba Mary mangklongha gramane thang 
naiba. 32 Jisu dong yabaha sohibajang bokhe nuhi Mary Jisuni iagaha 
glaihi thiba, "Gabara" "Jodi ning eraha dongkhade ani bada thiya muh. 33 
Jisu Mary khe graba nuhi, ar bojang dongpha yarao sbung buthukhe graba 
nuhi boni khaha hamshi dukhu nangkha. 34 Bonshi khe singba, "Nishi 
braha bokhe phipkha?" Bonshi thiphinba. "Gabara phai thangnang naihi 
nang." 35 Jisu grakha. 36 Bonshi thiba, "Nai bo bishi bokhe maiya 
nangdu," 37 Thikhabo saushi gni thiba, "Gana subungkhe bo nuriphinba na 
bo niya? "Bo Lazar khe thiba niphrang sgophuya? 


Lazar khe thangriphinba 


38 Hamshi khaha bauhi dukhu nanghi Jisu Lazar khe pipyaba jagaha 
thanba, longthai ni longkhor ha phiphi longthai jang gablah bauphungba. 
39 Jisu hukum riba; "bauphung yaba longthai khe molung khlaha." Martha 


thiphinba, "Hamshi ning maram ma jakha, Gabara" phipba nolkha sainbri 
jalangkha. 40 Jisu bokhe thiba "Ang nishine thiba giri, jodi nishi lonkhade 
Ishorni bolkhe nishi nunang? 41 Bonshi longthai khe nekhau khlakha ar 
Jisu naikhu hi thiba, "Abai ang ningkhe khlimlah du, ani graukhe khnabani. 
42 Ang mithidu ani grau khe khnadu; thikhabo eraha dongyaba sbung 
buthuni khlaihi ang thiba, odese ning angkhe haihaba thihi bonshi lonma." 
43 Ilai thihi, bakjang jirikhi bo thiba, "Baigo Lazar." 44 Boni yao iga ri 
meraihi ar mukhang habori meraihi, bo baigokha. Jisu bonshi khe thiba, 
"Bo ri merai yaba buthu khe khuruhi bokhe hai ha" 


Jisukhe sthaimajaba 


45 Mary niha pharyarao ibo iaoblai khe nuhi bokhe lonba. 46 Thihkhabo 
bonsbini bishinha sauphao pharisirao niha phathi Jisu ni iaoblai khe sainthi 
phaiba. 47 Ode Pharisirirao ar jonthai marao gitim lai hi mel kham hi 
sainlaiba, "Jing sumu khlaima? Ibo sbung khe, boni gmangthao shishi yaba 
jaoblai buthu khe naiha. 48 Jodi jing bokhe ibo rokhomjang haigar khade 
khiripbo bokhe long mase; ar Romsarao hamjau yamase, ar jini 
madaikokhe ar jadikhe sjam mase; 49 Bonshi ni bishhingha saushi 
Kaiapha thiyaba bo maithaiha jonthaimaraoni hoja jahi dong yaba thiba." 
Nishi gibir gjah. 50 Nishi bauba ringya khade nishini jadi gmaba tahla 
khiripni khlaihi bo sbung saushi khe sthaiba hamdau thihi? 51 Gibijangde 
bo jarni khlaihide ibo graukhe thiya; bo maithai ha jonthai-maraoni hoja 
Jabani karon jang bo gombalai thiba, je Jisu Jundaraoni khlaihi thima 
jakha, 52 Ar bonshini khlaihi sening niya thikhabo Ishorni sbung buthu 
phirti ha gashai tharhi dongyarao buthukhe mithi mhi jomshi khlaimani 
khlaihi. 53 Okhali niphrang Judaraoni sbung buthu Jisu khe staimane 
thikkhlaikha. 54 Odebani Judai niha Jisu mijing balai daubaiya, thikhabo 
Jisu bo Jagakhe haigarhi hajengling jaga gbah Ephraim thiyaba sohor ha 
thanghi boni sishorao jang donghiba. 55 Baiglaini melni bublijama japhai 
kha, odebani sbung buthu khirip jaga niphrang Jerusalemha thangba melha 
sau tharmani khlaihi. 56 Khiripbo Jisu khe naibaiba ar Madaikhoha githim 
lai baha saushi jang saushi singlai ba, "Ningla bede baudu? Bode melha 


phainangniya na phainang?" 57 Jonthai-marao ar Pharisirao sere Jisu khe 
nure saint hima nangma thihi khiripnebo hukum riba; odese bonshi bokhe 
rimphuma. 


12 
Jisukhe Betfianihah thau doriba 


1 Nokha saingdoh Baiglaini mel sgangha Jisu Bethanniha; Lazar ni 
nolaiha thanghi donghiba; bo githikhe mathang phinyabani noha; 2 Oraha 
bonshi makham jilai mani salaiba; Martha sormohor jaba ar Lazar Tebil 
gbaha Jisu jang khambi dongba. 3 Mary thaojang slamyiaba bahai 
midimyaba hershi lai lahi Jisu ni iagaha lukhruba; ar ode jarni khnaijang 
rushaba. Noh khonglangbo bahai mihdimyaba gablai tharba. 4 Jisuni sisho 
saoshi Judas Iskariot Jisu khe yahonha rimriginyaba thiba. 5 Sumjabani 
ibo bahai midhim bakheta rajatham rang jang phaing hi dukhisarao ne 
riyaba? 6 Dukhisarao khe maiya nangbani khlai hi bo ilai thiya; Kharon bo 
makhau sbung. Bo joli khe langhi jar mainthar lahmamu. 7 Thikhabo Jisu 
thiba, "bo saojang donglathing, Diniha boniha angkhe phipma ne smo 
dong danglathing. 8 Ning jangde nalaibo dukhi saraoningdongmase, 
thikhabo ankhe de nalaide nishi main nang niya. 


Lazar khe sthaima jaba 


9 Jisu Bethaniha dongba thihi khirip sbung buthubo khnakha, odebani 
bonshi oraha thangba. Jisu khe naimane sening niya. Lazar Jisu jang 
mathang phinjau yabakhe naimane bo thangba. 10 Odebani jonthai-marao 
Lazar khebo staima naiba. 11 Kharon boni khlaihi Judarao buthu 
jontaimarao khe lonyahi Jisu khe longphaikha. 


Jerusalemhah Jisuni yaublai hap ba 


12 Phin basaingha Jisu Jerusalem haphaidu thihi khirip subung buthu 
baiglai ni melha phai yarao khnakha. 13 Odebani bunshi sman bedep khe 


sauphrong dihi bojang goron laima thangba; buthujang jirik knauhi 
Hossana, Ishor bokhe khasau Gabarani bumujang phaiy abakhe; Ishor 
Israelsaraoni Raja khe khasau. 14 Jisu gada mashi mainba ode oraha gahi 
thangba Laishim gonthaiha thiba dongba lai. 15 Dakhin, Zion ni sohor; 
Eraha nini Raja phaidu, gada sauha gahi. 16 Boni somoiha sisharao 
ibokhe bujiya; thikhabo jokhon Jisu bumu japhaikha; Laishini gontaiha 
thiba garaukhe bonshi wain soba, ar boni khlaihi bonsi ilai jaba thihi 
bauba. 17 Lazar khe pipyaba hakhor niphrang longhon hi Jisu bokhe 
mathang phin baha nuiyaba sbung buthu bonshi nubakhe saingthiba. 18 
Odebani sbung buthu bojang goronlaima thangba. Kharon bo gmangthao 
sishi phunu bakhe bonshi khnaba. 19 Pharisirao jarjang jar thilai ba; "Nishi 
nukha jingla deya khati; Nai; mulukh ni sbung khiripbo bokhe rikpha ba." 


Greeksarau Jisukhe smaiba 


20 Jerusalem ha mel jabaha madai khe bimane thangyaraoni bishingha 
Griksarao bo bangbi. 21 Bonshi Philip niha (Bo Galilini Bethasaida 
thiyaba piphrang) thanghi thiba, "Gedema; jing Jisu khe naima mijing 
dumu." 22 Philip Andrithtkhabo ibo niha thanghi sainthiba, ar ode gnijang 
thanghi Jisu khe thihiba. 23 Jisu bonshine thiphinba; "Duhu marshini basa 
bumu gede mainmani bublisophaikha. 24 Ang nishine gibi khe thidu, 
maishi gorongshibo bang dau riphuya kha jodi gorongshi khe haha dang 
khlaihi sthaiya thikhade. Ode thikhade bang dauhi bogrong baigodu. 25 
Sere Jarni hatyukhe maiya nangre, bode gmajaure, sere jarni haiyukhe ibo 
hapsauha naislere bode jug jugni haiyu maingre. 


Jisu jar thimakhe sainthilaba 


26 Sere ani sakhor jama mijingdu, bonshi rikphama nangma. Odese ani 
sakhor ang braha dongdu donghi phuma, ar am bupha sere angkhe manire 
bokhe man khlainang. 27 Duha anikha dukhu maingkha ang smokhe 
thima? Ang thima, "Abai, ibo bubli niphrang angkhe sgo? Thikhabo iboni 
khlaihining ang phaibase odese ibo dukhuni bublijang ang thangphuma. 28 


Abai, nini bumu jamane labula; ode nokhasau niphrang khurang masi joba; 
ang bede bumu labu ridu ar olaining ang labu nangkho." 29 Oraha songhi 
dongyiarao sbung buthu khripbo bo khurangkhe khnaba; ar saushi gni 
thiba, ibode nokhasau girimbase; ar gibinrao thiba, degla saushi bojang 
sainlaiba. 30 Jisu bonshikhe thiba, "Ibo khurang ani khlaihi grau joiya 
thikhabo nishini khlaihise. 31 Ibo hab sauni khlaihi bishar khlaimani duha 
bubli jakha, duha habsauni hojaraokhe dangkhlaima. 32 Jekhali ang 
phirthi niphrang basauha sgujaonang, khiripbo aniha phaima. 33 Ibokhe 
thihi bede khlaihi bo dukhu jahi thima bokhe mithiriba." 34 Gitimlaiyarao 
sbung buthu thiphinba, "Jini disa jinglhe thidu Messiah de naila. bo thanghi 
dongma. Ning bedehe thiphure marshini basa sgujaoma? Ibo marshini basa 
sere?" 35 Jisu thiphinba, "Nishini bishingha khaisade waimijing 
dongmakho, wai jdan dusi nishini lamakhening himla; ode thikhase nishini 
basauha andar phaiyama, sumjabani thikhala sere andarha himre jarkhe 
braha thangba mithilaya. 36 Nishiniha wai dongbahase jnamakhe lonla, 
odese nishi jnaphuma." Ilai thihi Jisu thanghi bonshijang baushi dongba. 
37 Bonshini sgangha ibo buthukhe Jisu gmangthaosisi phunukha thikhabo 
bonshi bokhe lonya. 38 Odebani Phatri Isaiah thilangyaba grau gibijadu, 
Gabara sere longba? Jinthane graujma sainthiyabakhe; serene Gabara boni 
bolkhe mithiriba? 39 Ar odebani bonshi lonphuya sumjabani thikhala 
Isaiah bo thiba. 40 "Ishor bonshini mithaikhe gma khlaikha; ar bonshini 
khabo buiyama; ar bonshi anr gede haonrimane phai phuiyama." 41 
Ibokhe Isaiah thiba, kharon Jisuni bolkhe bo nuba ar boni khlaihi graukhe 
joba. 42 Odejangse Judani sbung buthu hamshi Jisu khe lonba; thikhabo 
Pharisirao khinbani bonshi kha khuruphuiyaba; thikhaning Sunagog 
niphrang sgau jauma khinbani. 43 Bonshi Ishorni tha sbung buthuni 
bauthai khe lonba ar jajao dauba. 


Jisuni graukhe bishar 


44 Khurang baksahi Jisu thiba, sere angkhe lonre angkhe sening niya; 
thikhabo angkhe haihayabakhe londu; 45 Sere Angkhe nudu angkhe 
haihayaba khebo nudu. 46 Waimijing lai ang ibo hapsauha phaiba; ode 


thikhase angkhe lonyarao khiripbo andarha dong nang niya. 47 Jodi ishaba 
ani graujmah khe khnahi maniyare; Ang bokhe bishar khlaiya; Ang ibokhe 
hapsauha bishar khlaima phaiya; thikhabo ibokhe sgomanese. 48 Sere 
ishaba angkhe niyahi, ani grau jmakhe ajauyare, bokhe bishar khlaiginyaba 
saushi dong. Ang thiyaba grauthai khening yaohonthaoha bishar khlaima. 
49 Ibo gibi, sumjabani thikhala ang jarm boljang grau jolaya, thikhabo 
Abai angkhe haihayaba ang smo rokhom grau thima ar joma hukum riba. 
50 Ar Ang mithidu boni hukum jhug Jhugni hajju ridu. Ang smokhe 
hukum thidu bokhening Abai angkhe thima sani base. 


13 
Jisu boni iaohon rigyaruani igakhe suba 


1 Okhali basaing Baiglaini Mel jabani nokha saingin yaohonha. Jisu mithi 
ladu boni bubli sophaikha ibo hapsaukhe garhi Bupha niha thanglamani. 
Bo nalaibo ibo hapsauha jarni sbung buthukhe maiya nangba khasauba, ar 
bonshi khe khani maiyajang hamjauba. 2 Jisu ar boni sishorao (Yaohon 
rikyarao) makham jilaihidongba. Jisu khe dush rimani-khlaiahi soitan 
sgang haning Simon Iskariot ni basa Juda ni khaha hapblai kha. 3 Jisu 
mithidu Bupha buhthane purapuri bol riba, Bo mithidu je bo ishor 
niphrang, phaiba ar Ishor niha thanglama nangdu. 4 Odebani tabil niphrang 
baijhahi boni sola khe khohi, jengkhongha gamsa jang khaba. 5 Odehe 
daborha di lushinghi jarni sishoni tagakhe sushama jenba, ar jengkhongha 
dongyaba gamsajang rugarriba. 6 Bo simon Peter ni ha phaiba, Bo thiba, 
ning ani iagakhe sushama bauba, Gabara? 7 Jisu bokhe thiba, "Nishi duha 
bujhiya ang smokhe khlaiba, thikhabo nishi yahonha bujhinang" 8 Peter 
thiba, mushi khalibo ning ani iaga susha mainang niya, Jisu thiphinba, jodi 
ang niniegakhe sushaya thikhade, ning mushi khalibo ani sisho niya. 9 
Simon Peter thiphinba, "Gabara, niyakhade khali iaga khe sening dasusha 
ani yao mukhang khripkhebo susha, 10 Jisu thiba, sere ishababo hamshi 
digrure bode phura rgaudu ar susha dauma nang yakha jarm iaga khe 
garhide. Nishi kripbo rgaubi saushi khe garhi. 11 Sere bokhe rimri- 


ginyaba ashol dushmon Jisu mithilahdu; odebani bo thiba, "Saushi sening 
nishi khiripbo rgaubi." 12 Bonshi ni iaga susha blaihi jarni sola thuphinhi 
jarni khamthanha kham phin hikha. Bo singba, "Ang smo khlaiba nishine 
bujhidu nishi 13 Nishi angkhe Silingriah thihi ar gabara thihi jhirikba, nishi 
ilai thiba jhadu sumjabani thikhala boning ang. 14 Nishini gabara ar 
Silingriah nishini iaga surikha, thikhade nishi jarjang jar olai susha laima 
nangdu. 15 Ang nishine daogarise phunuba, ode thikhase ang nishikhe 
khlai balai nishibo khlaima. 16 Ang gibikhe sainthidu; sakhor saushibo 
boni bubratha dedauya, ar graujmah dihyah graujmah haiha yabatha 
dedauya. 17 Duha nisila ibokhe gibi thihi mithikha; nishi ilai yauwaikhala 
nishi bishi khaha khushi janang; 18 Ang nishi khirip khede thiya; Ang 
mithi ladu ang sere khe saikhoma. Thikhabo laishi ni gontai ha thiya bade 
gibining jamase. Sere ang jang makham jhilaiba bo ani dushman. 19 Ang 
nishine ibokhe jaya saniha sainthidu, ode thikhase japhai khali nishi lonma. 
"Ang sere." 20 Ang gibikhe nishine thidu, sere ang haihaiyabakhe manire 
angkhebo bo manidu, ar sere angkhe manire angkhe haihayabakhedo bo 
manidu. 


Biphot hoklaiginyaba khe Jisu thiba 


21 Jisu ibokhe thibani yaohonha khaha hamshi ning dukhu mainkha, ar 
ode bo thiplahkha, Ang gibikhe nishine thidu, nishini bishing-hasaushi de 
ani dusmonse." 22 Sisorao buthu gmanghi saushi jang saushi naithai laikha 
serekhe thiba bauhi. 23 Sisoraoni bishingha saushi, serekhe Jisu maiya 
nangdao thoyaba Jisuni gbaha khamyaba. 24 Simon Peter mauhi thiba, 
"Bokhe sing sere khe bo thiba." 25 Ode bo sisho saushi niha gbadauhi, 
phaihi Jisukhe singba, "Gabara sere belai yaba?" 26 Jisu thiphinba, "Ang 
rotikhe belaha jem hi Juda ne rihaba Simon Iskariotni basane. 27 Bo roti 
khe laha bahjang Juda niha Soitan hapkha. Jisu bokhe thiba, "Gebrelah 
ning dangma bauyaba khusi khe!" 28 Oraha khamlaihi dongyarao saushi 
bujhi phuya bo sumjabani Jisu bokhe olai thiba. 29 Juda se rangni jholikhe 
naishoyah jaba; odebani sishorau gijhishi bauba melha nangyaba bushtu 
smokhe braimane Jisu bokhe thangma sani baiba; na dukhisaraone rima 


sani bathi. 
Grau gdain 


30 Juda roti khe lahi bajhiha thangkha. Boni somoiha hor. 31 Juda 
thanglahi Jisu thiba, "Duha marshini basani bumujamni lama khe 
mithirikha. 32 Ar jodi Ishorni bolkhe boni basauha mithiriba ar odejang 
Ishor marshini basani bolkhe boniha mithirima; ar bo mohima phunuma. 
33 "Ani sashikrao Ang nishi jang gbang donyakha. Nishi angkhe 
smainang; thikhabo nishi khe Ang thidu duha Judani gede maraune thiyaba 
graukhe; Ang thangya baha nishi thangphuya." 34 Ar duha nishine Ang 
hukum gdain ridu; saushijang saushi maiya nanglai." Ang nishi khiripkhe 
maiya nangba-lai nishi jar jang jar maiya nanglaima nangmase. 35 "Jodi 
nishi niha saushijang saushini maiya dongkhade; khiripbo nishi khe ani 
yaohon rikyarao thihi mithima." 


Jisu khe yauhon rikmani Pitornismai 


36 Simon Peter bokhe singba; "Braha ning thangma," Jisu thiphinba "Ang 
braha thangma duha ning angkhe rikpha phuya", thikhabo yaohonha ning 
rikphama." 37 Peter singba, "Gabara sumjabani duha ang ningkhe rikpha 
phuyaba? Ang nini khlaihi thiphudu." 38 Jisu thiphinba; "Ning gibijang 
ning ani khlaihi thi phunang? Ang ningkhe gibijang daola gisiyasaniha ning 
phintham angkhe mithiya thima." 


14 
Jisu Buphaniha thangma ni lama 


1 Bonshi kne Jisu thiba, Waimu ar dukhu danang. Ishor khe lon ar 
angkhebo lon. 2 Ani bupani noha jhaga bangbi, ar nishini khlaihi jhaga 
slam mane thangdu, ilai jhagin yaba niyade Ang nishi khe sainthima 
nangya mu. 3 Ar ang oraha thanghi nishine jhaga salaihima. Ang 
phaiphinhi nishi khe jarning lalah phainang. 4 Ode thikhase Ang dong 


yabaha nishibo donghima. Nishi mithidu Ang thang ginyaba jhaga khe." 5 
Thomas bokhe thiba, "Gabara, ning braha thangma bauba jing mithiya, 
thikhalah bede khlaihi oraha lama thangyabakhe jing mithima?" 6 Jisu 
bokhe thiba, "Ang ning lama, gibi ar haiyu; saushibo abai niha thangphuia 
ang jang sening. Bonshi khe thiba, 7 "Duha nishi angkhe mithikha; Ani 
bupha khebo nishi mithikha ar duniphrang bokhe nishi mithikha ar bokhe 
nukha." 8 Philip bokhe thiba, "Gabara, jinthane buphakhe phunuri jing 
bokhening nang jaubase." 9 Jisu thiphinba, "Ang nishi khiripjang 
dongphaba laukha thikhabo nishi angkhe mithiya. Philip, Sere angkhe 
nukha baba khebo nukha, thikhala sumjabani nishi thiba, "Baba khe 
jinthane phunu? 10 "Ning lonya Philip, Ang abainiha dong ar abai aniha 
dong?" Jisu boni sisoraokhe thiba, "Ang nishine joyaba grau buthu 
aniphrang phaiyaba niya, Bupha angjang dongyabase jarni grau khe joba. 
11 Angkhe lonlah; Abai angjang dongba ar Ang abai jang dongba thiyaba 
grau khe; jodi niya thikade, Ang dangba iaoblai khe naihi lonla. 12 Ang 
nishine gibikhe thidu; Sere angkhe lonre ang dangba-laining khusi 
dangmase ar bo dedauyaba khusi khebo dangmase, kharon Ang abainiha 
thanglama jakha. 13 Ar ang nishine dangrima sere smokhe ani bumujang 
sainre." Odese basani basauha buphani iaoblaikhe numa. 14 Nishi smokhe 
ani bumujang sainre Ang rima. 


Bidimani grau sandi 


15 "Jodi nishi angkhe maiya nangkhade nishi ani hukum khebo man 
khlaimase. 16 Ang abai khe thila nang bo gibin jhuruyah rimase. 17 Bo 
bese Ishorni gibi graukhe mithiri-yaba. Ibo hapsau bokhe ham jauya 
sumjabani thikhala hapsau bokhe nuphuya ar mithiya. Thikhabo nishi 
bokhe mithidu sumjabani thikhala bo nishijang dongbase ar nishi niha 
dongmase. 18 "Ang thangla khabonishikhe saujangde galangya, Ang 
nishiniha phaiphin nang. 19 Khaisa yaohon haning ibo hapsau angkhe 
nunang niyakha, thikhabo nishi angkhe nunang, kharon Ang thanghi ning 
dongmase, nishibo thanghining dongma, 20 Jekhali bo basaing 
sophainang, Ang abai niha dongbakhe ar nishi angjang dongbakhe nishi 


mithinang; ang nishijang dongba laining. 21 Sere ani hukum khe manihi 
man-khlaire boning angkhe maiya nangyaba. 22 Angkhe maiya nangya 
bakhe abai bo maiya nangma. Angbo bokhe maiya nangma ar ang jar 
bunthane mithirilama Juda thiphinba, "Gabara, ibo bede japhure ning 
jingthane mithi rilama, thikhabo mulukhe niya." 23 Jisu thiphmba, "Sere 
angkhe maiya nangre Ang siling-riba khebo man khlaimase. Ani abai 
bokhe maiya nangma ar ani buphajang angjang boniha phaihi bojang dong 
phaima. 24 Sere angkhe maiya nangya bode ang silingriba khebo man 
khlarya ar ang nishi ne siling riyaba ani nije niya, thikhabo angkhe haiha 
yaba abai niphrang phaiyabase." 25 "Ang nishijang dongbaha nishine ibo 
graukhe ang thiba." 26 Jhuruyah saushi bese gathar boniha abai ani 
bumujang haihama, bo nishine khirip jhadi khebo siling rinang ar ang 
thiyaba grau buthukhe nishine wain shorinang. 27 Khani shanti ang nishine 
galangdu, Ani nijeni shanti khe ang nishine ridu. Hapsauni shanti lai ang 
ibokhe nishine riya, waimu ar dukhu danang, dakhin nish. 28 Ang thibakhe 
nishi khnakha, Ang nishikhe garhi thang lama jakha; thikhabo Ang 
phaiphin nang nishi niha, Nishi angkhe maiya nangkhade ang abai niha 
thangma jaba khe nishi khusi jamase, khoron bode angtha dedau. 29 
Khiripjadi buthu jaya saniha Ang nishine ibokhe sainthidu; ode thikhase 
japhai khaiiha nishi lonma. 30 Ang nishine grau gbang jomani somoi 
girikha; kharon ibo hapsaukhe salaihi dongyaba phaidu; Ani basauha boni 
khomota giri. 31 Thikhabo ibo hapsau mithima nangdu ang abai khe 
maiya nangba khe; odebani kharonjang bo riba hukum mote khirip jadi 
khusi khe ang dangba, "Phai jing eraha niphrang thangha nang." 


Ia 
Jisuning Buphangma 


1 Ang ning angur biding ar ani pubha bari slamyah. Bhathai yaba bedep 
buthikhe ani prang. 2 Thaiya ang sbaidu; ar btha thaiyaba bedep buthukhe 
bo bosophaire; odese bekherreng dainma ar bthai thainba bangdaoma. 3 
Nishikhe rgauri blaikha Ang nishne siling riya bahjang. 4 Jhomshi jahi 


Ang jang dong, Ang nishijang jhomshi jahi dongpha nang. Angur biding 
bedep jar edening bthai thaiphuya. Bekherengha gba hi sidingba 
mainyakade bthai thaiphuya. Bekherengha gbahi sidingba mainkhase bthai 
thaiphudu olaining nishibo angjang gbahi dongya thikhade nishi bthai thau 
phuya. 5 Ang de angur biding ar nishi jakhade bedep buthu. Sere aniha 
dongdu, Angbo bojang ars bo bthai hamshining thainang sumjabani 
thikhala Ang jang niyahi nishi mushibo japhuya. 6 Sere Angjang dongya 
bungpang bedep lai dangkhlai hi pharain jaure ibo rokhom bedep buthu 
khe mithimhi waiha saujaure, oraha bonshi khamthardu. 7 Jodi nishi aniha 
dongkhade, am grau buthu nishijang dongdu, thikhase nishi nang jau balai 
ishaba sainkhabo, nishi mainphuma. 8 Nishi gbang bthai thaikhase Ani 
buphani yahblai khe nuphuba ar ode thikhase nishi ani sisholai jaba. 9 Ani 
bupha angkhe maiya nangba-laining Ang nishi khe maiya nangdu, am 
maiyaha donglah. 10 Jodi nishi ani hukum khe mani khade Ani maia ha 
dongmase, Ang ani buphani hukum khe mani hi boni maiya ha dongbalai. 
11 Ang nishine ibokhe thiba sumjabani thikhala Ani khaja-ma nishi niha 
dong nangthi ar nishini khaja-ma phura jhanangthi. 12 Ani hukum buthu 
edehe, nishi saushijang saushi maiya nanglai, Ang nishikhe maiya 
nangbalai. 13 Sbung saushi dedau thaoyaba maiya khe phunu phure jodi 
bo luguraoni khlaihi jarni pran khe rikhade. 14 Ar nishi ani lugurao jodi 
nishi ani hukum mote dangdu thikhade. 15 Ang nisikhe sakhor thihi ar 
Jhirikyakha sumjabani thikhala sakhor mithiya boni bubra smo dangdu, 
odebani nishi khe ang luguraose thiba, kharon khirip jadi buthu khebo Ang 
bupha niphrang khnah balai nishine sainthi tharkha. 16 "Nishi Angkhe 
saikhoya, Ang nishikhe saikhodu ar khusi yaophadu nishi thanghi gbang 
bthai thaimane, suigin yaba bthai. Ar ode thikhase nishi smokhe ani 
bumujang saindu abai nishine rima. 17 Ibokhening Ang nishine hukum riba; 
saushijang saushi maya nanglai. 


Hapsauni naiselethai 


18 Jodi nishikhe hapsau naislere thikhade, wainsola ibode phuila 
Angkhese naisleba. 19 Jodi nishi hapsau nishe thikhade, hapsau nishikhe 


jarni bauhi maiya nang nang. Thikhabo Ang ibo hapsau niphrang saikhodu 
ar nishi ibo hapsao ni niyakha, odebani kharonjang hapsau nishikhe 
naisledu. 20 Ang smokhe thiba nishi wainsola, sakhor saushibo bubratha 
dedauya. Jodi bonshi angkhe shajarire thikhade nishi bo shaja mainmase. 
Jodi bonshi ang siling ribakhe manire thikhade bonshi nishini siling-riba 
khebo manimase. 21 Thikhabo ilai nishikhe bonshi khlainang sumjabani 
thikhala nishi Anise, sumjabani thikhala angkhe haiha yaba saushi khe 
bonshi mithiya. 22 Bonshi phapni khlaihi dush rimjaoyamu jodi Ang 
pharya-hi boshine grau jmah sainthiya thikhade, ibo buthuni kharon jang 
phapni khlaihi bonshi niha map girikha. 23 Sere angkhe mushu re bo ani 
Bupha khebo mushu base. 24 Bonshi phapni khlaihi dush jayamu jodi ang 
bonshini bishingha saushibo dangba giriya-yaba khushikhe dangya 
thikhade, Ang smokhe dangkha bonshi nubani kharonjang se ar bonshi 
angkhebo ar ani Abai khebo mushu banise. 25 Thikhabo ibo jamaning 
glaima, odejangse bonshini disaha smo repba gibi sophaima. "Mushini 
kharon girihi bonshi angkhe mushuba." 26 Jhuruyah phainang bese gathar 
Ishorni grau gibi khe mithi-riyaba ar Buphaniphrang phaiyaba khe 
mithiriyaba. Ang Abai niphrang bokhe nishi niha hainhanang, ar ani khlaihi 
bo grau jonang. 27 Ar nishibo am khlaihi grau jonang sumjabani thikhala 
phuila niphrang nishi angjang dongba. 


16 


1 Ang ibokhe nishine thiba, sumjabani thikhala odejang nishi lonba khe 
garnang niyathi. 2 Nishi (Sunagog) Madaikho niphrang sgau-jauma se ar 
bubli phai nang ishabaha nishi khe sthaire bo bauma je ilai khushi dang 
base Ishor sohaba. 3 Sbungbuthu ilaijaba sumjabani thikhala boshi Abai 
khebo ar Angkhebo nithiya. 4 Thikhabo Ang nishine ibokhe sainthiba 
sumjabani thikhala jekhali boshi ibo rokhom khushi dangmani somoi 
sophai nang, okhali Ang thiba graukhe nishi wainsonang. "Phuilaha Ang 
nishine ibo buthukhe sainthiya sumjabani thikhala Ang nishijang dongpha 
bani." 


Bidimani khusi 


5 Thikado duha Angkhe sere haihaba boniha Ang thagma jakha thikhabo 
nishi saushibo angkhe braha thangma singya; 6 Ar duha Ang nishine thidu; 
nishini kha dukhujang gablaikha. 7 Thikhabo Ang nishine gibikhe 
sainthidu, nishini khlaihi Ang eraha niphrang thanglaba handau, jodi Ang 
thangyare thikhade, nishi niha jhuruyah phainang niya. Thikhabo jodi Ang 
thanglare thikhade, ang bokhe nishi niha haiha nang. 8 Ar jekhali bo 
phamang, boshi phapni khlaihi dush jakha, ar belei-yaba gibi thihi ar 
Ishorni bishar khe bo hapsauni sbung buthune proman rinang. 9 Boshi 
phapni khlaihi dush sumjabani thikhala boshi angkhe lonya, 10 Boshi 
gibikhe moshol baudu sumjabani thikhala ang Buphaniha thanglama jakha 
ar nishi Angkhe nunang niyakha, 11 Ar boshi bisharni khlaihi bauthai jaya, 
sumjabani thikhala hapsau khe yaowaiyaba bishar khlai jao blaikha. 12 
Nishine Ang sainthima bangbikho, thikhabo duhade nishi khnahba bang 
jau mase. 13 Thikhabo ishakhali ha Ishorni gibi grau khe mithi riyaba bese 
phainang, boning nishi khe gibi yaba gede langnang." Bo jarni khomota 
jang grau jonang niya; thikhabo jar khnah yabakhe bo grau joma; ar japhai 
gin-yabakhe bo sainthima. 14 Bo angthane iaoblai riba sumjabani thikhala 
Ang smokhe thidu ar nishine sainthidu bo mani lamase. 15 Ani Abainiha 
bishilai khirip dong-yaba ani gajahning; Odebani ang thilja ang smokhe 
nishine ridu ar nishine sainthidu; bo ajaulamase. 


Waimu ar khajama 


16 "Khaisa yaohon niphrang nishi angkhe nunang niyakha; Ar ode khaisa 
yaohon haning nishi angkhe nuphin nang." 17 Sishorao saushi gni boshini 
bishingha sainglaiba, "Iboni man smo?" Bo thidu jing bokhe nunang niakha 
olaining bo jhingkhe thidu yaohonha bokhe jhing nuphin ma; Ar ibo 
thidukho; iboni kharon Ang abainiha thanglama jabani. 18 Ibo khai sa 
yaohonha thiyaba mane smo? "Jing mithi phuya kha bo smo grau khe 
joba?" 19 Jisu mithidu boshi bokhe singmase; odebani boshi khe bo thiba, 
Ang thiba, khaisa yaohon niphrang nishi angkhe nuyakha; thikhabo khaisa 


yaohonha nishi ang khe nuphin nang. Ibokhening nishi duha nishini 
bishingha singlai ba. 20 Ang gibikhe nishine sainthidu; nishi granang ar 
mudi runang; thikabo hapsau de khajamase; nishi dukhu nang mase 
thikhado nishini dukhu khajataise jama. 21 Masaingjik nana hajaima 
japhai khade waimu nangre sumjabani thikhala boni dukhu jamani bubli 
sophai bani; thikhabo nana hajai blai khade dukhu jabakhe blaudu; 
sumjabani thikhala nana hapsanha hajai phai kha bani bo khaja kha. 22 
Ilaining nishi bo jaba; nishi duha waimu nangdu thikhabo ang nishikhe 
niaphin phainang ar nishi ni khaha khajathai jang gablainang, nishi 
khajathai main yabakhe saushi bo sephuya. 23 Bo basaining sophainang 
okhali nishi mushi khebo angkhe singnang noya. Ang nishine gibikhe 
sainthidu; nishi ani bumu jang boni ha smokhe saingre Abai ning nishine 
rithar mang. 24 Duha soshi nishi mushi khebo ani bumu jang samba giri, 
saing nishi mainang: Odese nishini khajathai phura jama. 


Hapsau khe dekha 


25 Ang grauthai renhi se nishine ibo buthukhe sainthiba, thikhabo somoi 
sophai nang ang grauthai renhi grau joya; thikhabo grau ni rebaijang 
Abaini grau khe nishine sainthiba, 26 Bo basaing sophai khade nishi ani 
bumujang boniha sainlah, Ar Ang thiya; nishini khlaihi boniha Ang sain 
rima, 27 Sumjabani thikhala Abai jarning nishi khe maiya nang lahdu. Bo 
nishi khe maiya nangba sumjabani thikhala nishi angkhe maiya nang du ar 
londu ang Ishor niphrang phaibakhe. 28 "Ang Abai niphrang phaiba, ar 
ang ibo hapsauha phaiba; ar duha ang hapsaukhe garhi abai niha thangma 
jakha." 29 Boni sishorao bokhe thiba, "duha ning grauthai renyahi grau 
joba. 30 Duha jing mithikha ning khirip jadi khebo mithiya base. Ningkhe 
singmani saushibo nangya. "Ning Ishor niphrang phaiba thihi iboning jing 
khe lonridu." 31 Jisu boshine thiphinba, "Nishi duha londu?" 32 Bubli 
phaidu ar phaihi eraha sophaikha, nishi khiripbo goblung tharnang, jarni 
noha thang thar lanang, ar Ang saujang dangkhlai jau nang. Thikhabo Ang 
bo phura saujang de jhanang niya, Sumjabani thikhala Abai Angjang dong. 
33 Ang nishine ibokhe sainthiba odese nishi angjang mashi jhahi donghi 


shanti maima hapsau nishikhe dukhu khlainang; thikhabo nishi khah de! 
Ang ibo hapsaukhe deya rikha. 


17 
Jisu yauhn rikyaraune biriba 


1 Jisu ibokhe thiblaihi, nokhasau gede naikhuhi thiba, "Abai bubli de 
sophai kha nini basakhe basauhah iaoblai rilah, Odese basabo nini basauha 
jaoblai phunu phuma. 2 Sumyjabani thikhala khirip marshiraoni khlaihi boni 
basauha ning khomota riba, Ode thikhase ning riyaba khirip buthu nebo bo 
jhug jhugm haryu riphuma. 3 Ar jhug jhugni haryuni ortho madai Ishor khe 
tharmataba (ar Jisu Kristo khe tharmaiaba serekhe ninghai haba). 4 Ang 
nini iaoblai khe phirti maha phunukha, ning dangmane riyaba khusi khe 
ang sjamkha, 5 Abai! duha nin sgangha angthane iaoblai ri, phirithiphalang 
sangsaiya saniha ning jang dongbaha iaoblai maiya bakhe. 6 Phirthisauha 
ning riyaba buthu khirip nebo Ang ningkhe mithithar rikha. Bonshi khirip 
nini gajah; ar Boshi nini grau khe maithikha, 7 Ar duha bonshi mithikha 
ning angthane riyaba khirip buthu niniphrang phaiyaba gajah. 8 Nini riyaba 
grau-jmakhe boshine angrikha, ar boshi grau-jmakhe ni kha, boshi 
mithidu, gibi jang ning ang nini phrang phaibase, ar ning angkhe haihaba 
thihi boshi londu. 9 "Bonshini khlaihi ang biladu, ang muluk ni khlaihi biya 
thikhabo ning riyaba buthuni khlaihi ang biba, sumjabani thikhala boshide 
nini ning. 10 Ar khirip aniha dong-yaba buthu nini, ar niniha dong-yaba 
buthu ani ning, ar ani iaoblai bonshini khasuha dengkha. 11 Ar duha Ang 
niniha phaidu, Ang hapsauha girikha thikhabo boshide hapsauha dongkho, 
"Gathar, Abai! nini bumuni boljang boshikhe sgohi deng, ning angthane 
riyaba bumujang." 12 Ang boshi khe raukhi hidengduar boshini bishingha 
saushibo gmahya kho saushi sbung mangmang gmahma nang 
ginyaba-odese laishi ni gontaini grau, pura gibi soba. 13 Ar duha ang 
niniha phaidu, ar ibo buthukhe ang hapsauha thiba. Odese boshi ani 
khajathai khe mainma boshini khaha sotharsi. 14 Nini grau-jmah khe 
boshine ang rikha, ar odebani boshikhe mulukjang mushu du, sumjabani 


thikhala ibo hapsaum niy aAng ibo hapsauni niya balai ning. 15 Boshi khe 
ibo hapsau niphrang lang mane ang ningkhe singya, thikhabo boshi khe 
Soitan ni-yao niphrang sgohi dengmane ang niniha saingdu. 16 Ang ibo 
hapsau ni niya blaining boshibo ibo hapsauni niya. 17 Gibi lama khe 
phunuhi boshi khe niniha mani rihi deng, nini grauthai gibi ning. 18 Ang 
boshi khe mulukha haithar kha, ning angkhe hapsauha hatha balai ning. 19 
Ar boshi ni khlaihi ang niniha manihi dongdu odese gibi gibijang boshi 
niniha mani hi dongma. 20 Ang boshi ni khlaihi sening biya, thikhabo ang 
khe lonyarao ni khlaihi bo ang bidu sumjabani thikhala bonshi jhomsi 
jamani khlaihi. 21 Ang biba boshi khirip jang mashi jathing thihi. Abai! 
boshi jhing jang dong nangthi, Ning angjang mashi dongblai ar ang ning 
jang dongbalai. Boshi mashi jhanangthi ode thikhase muluk bo angkhe 
ning haihaba thihi lonmanei. 22 Ning riba-laining Ang boshine iaoblai 
rikha. Odejang boshi mashi japhunangthi. Ning jang Angjang mashi 
jabalai. 23 Ang boshi niha ar ning aniha. Odese boshi purapuri mashi jama; 
odejang ning angkhe haihaba thihi muluk bo mithima ar angkhe maiya 
nangba laining boshi khebo ning maiya nangdu thihi. 24 Abai! boshikhe 
ning angthane riba, ar ang boshi khe angjang dongma nang jaudu braha ang 
dong du, Ode thi-khase boshi ani iaoblai khe numa; ning riyaba iaoblai 
khe, Sumjabani thikhala phirti phalang sangsaiya saniphrang ning angkhe 
maiya nangba. 25 Gjaima girini Abai! hapsau ningkhe mithiyakho, 
thikhabo Ang mithidu ar angkhe ning haihaba thihi ibo buthu mithidu. 26 
Boshi ni sgangha ningkhe ang basau mithi rikha; ar olaining Ang khushi 
danghi dongmase, ode jangse smo khasau-majang ning ang khe khasauba 
busini khasuha dongma ar ang busini khasuha dongma. 


18 
Dusman rau Jisu khe rimba 


1 Ibo bithai khe thi blaihi Jisu boni sishorao jang thanghi Kidron thiyaba 
dikhongsa khe baihi thangba. Bo jhagaha bari mashi dongba, Jisu ar boni 
sishorao oraha thanghi donghiba. 2 Juda sotru bo jhaga khe mithidu 


sumjabani thikhala Jisu boni sishorao jang oraha goronlaiba bangkha. 3 
Odebani Juda bo bariha thangba bojang. Romsaraoni shipai yarao bo 
thangphah ba; ar madaikho raukhi-yarao buthubo jonthai-marao ar 
Pharisirao jang haiha jaubani thangba. Bonshi jong hilai jang thang ba ar 
lemton ar bizli langhi thangba. 4 Jisu mithidu boni basauha jaginyaba 
buthukhe; odebani sangha phaihi bonshi khe singba; "Sere khe nishi naibai 
ba?" 5 Bonshi thiphinba Nazarethni Jisu khe." Bo thiba, "Ang ning bo." 6 
Juda Jisuni sotru bonshi jang baushi yaohon druhi haha glaiba. 7 Ar Jisu 
bonshi khe shing phinba, "Serekhe nishi naibai ba?" Bonshi thiba, 
"Nazarethni Jisu khe." 8 Jisu thiba, "Ang nishine sainthikha Ang ning bo. 
Angkhening, nishi naibaiba, thikhade gibinrao buthu thang la thing." 9 
Ibokhe bo thiba sumjabani thikhala bo sgang ha thiyaba grau gibi jama, 
"Baba ning riyaba buthuni bishingha saushibo ang gmah jauya." 10 Simon 
Peter ni thorowal mashi dongba bokhe sguhi jonthaimani sakhor khe dain 
haba, iaudani kmaw grangshijigau langba. Bo sakhor ni bumu Malka thire. 
11 Jisu Peter khe thiba, "Thorowalkhe jhagaha dengha. Ani bupha hayuni 
bela dengyabakhe ang lingyahi dengma?" 


Jisu Annasni yauha 


12 Romsaraoni shipai-yarao bonshi nishipaiya sgaujangar Juda raoni 
sentrirao Jisukhe remkha, ar bokhe khakha. 13 Ode phuilaha bokhe Anna 
thiyaba niha langba. Bo Kaiapha thiya bani bahau bo maithai ha 
Jonthaimarao ni hoja. 14 Kaiapha thiya boning Judani sbung buthu ne 
grauthai riba khirip sbung buthuni khlaihi sbung saushi thiba hamdau. 15 
Simon Peter ar gibin sisho saushi Jisu jang thangpha ba Gibin sisho saushi 
khe jonthaimani hoja hamshining mithidu Odebani bo Jisu jang baushi 
Jonthaimani hojani bichar khoha thangphaba. 16 Peter bajhiha dauglap 
gbaha shonghi dongba. Gibin sisho bahjhiha thang phinhi dauglapha 
mahla saushijang sainglaiba ar ode Peter khe bishingha labuba. 17 
Dauglapha mahla dong yaba Peter khe singba; "Ningla bo sbungni sisho 
saushi niya?" Peter thiphinba, "Niya, Angde niya." 18 Magain bani somoi. 
Odebani sakhorrao ar sentri riyorao bondoni hangar jang wai; shuhi 


shongding laihi waisi khamliba. Peter bo oraha thanghi bunshi jang 
shonghi waisi khampha hiba. 


Jonthaima Jisu khe singba 


19 Jonthaimaraoni hoja Jisu khe singba boni sishoraoni grau ar boni siling 
ribani graukhe. 20 Jisu thiphinba; "Ang nalaibo khirip nebo bahji haning 
grau jobase, Ar nalaibo sunagog ha ar madaikho haning ang siling ribase; 
oraha nalaibo khirip sbung buthubo phaidu. Ang mushi khalibo ishaba 
khebo phrik phrik thiba giri. 21 Smoni thikhala ning angkhe singba? Ang 
thiba khnah yarao sbug buthukhe sing. Ang smokhe thiba bonshi khe 
singla smokhe thikha bonsi mithidu." 22 Jisu ibokhe thibaha; Sentri saushi 
songkhuhi bakhaolai rihi thiba. "Jonthaimaraoni hojani sgangha ning ibo 
rokhom bede grau jophure?" 23 Jisu bokhe thiphinba, Jodi ang ishaba 
jayayaba graukhe thire thikhade, eraha dong-yarao khiripni sgangha thia 
bo smo sgangha thi ba smo grau. Thikhabo ang smokhe thikha bo gibi 
grause, ning angkhe sumja-bani doba? 24 Ode Anna bokhe Kaiapha 
Jonthaimaraoni hojani ha haiha kha bo-khe khahining. 


Peter Jisu khe mithiya maisiba 


25 Peter orahaning songhi waisi khamhi dongba kho. Gibinrao bokhe 
thiba. "Ningla bo sbung saushini sisho niya?" Peter niyaba, "Niya, Angde 
niya" bo thiba 26 Jonthaima hojani sakhor saushi Peter jang khmao mashi 
dain khla jauyabani apna thiba, "Ang ningkhe bariha bojang baushi nuya?" 
bo singba. 27 Ar Peter thiba, "Niya," ar bohaning daola mashi gishikha. 


Jisu Pilat ni yauha 


28 Phin phorongmaha Jisukhe Kaiapha ni noh niphrang latsapni banglaha 
langba. Judani sbung buthu bangla bishingha hapya sumjabani thikhala 
bonshi baiglaini melhajhima lingmani khlaihi jarni hishap jang rgaushishi 
dongma bauba. 29 Odebani Pilat bajhiha thanghi bonshi khe singba, 
"Smoni khlaihi ibo sbung-khe dush remba?" 30 Bonshi thiphinba, "Bo 


hamya khushi dangya thikhade bokhe jhing niniha labuya mu." 31 Pilat 
bonshi khe thiba, "Niyakhade nisi jar bokhe langhi nishini disani mote 
bokhe shaja rila." Bonshi thiphinba, "Jhini ha niyom giri ishaba sbung-khe 
remhi staimani." 32 (Jisuni grau thaikhe gibi phunu mani kharon jang ibo 
jama glaiba bo bede khlai hi thima bo jarning jodalahyaba grauthai.) 33 
Pilat bangla bishingha thangphinhi Jisu khe longhi thiba. "Ning ning Juda 
raoni raja? bo singba. 34 Jisu thiphinba, "Ibo ning grau joyabala nini 
niphrang phaiyaba na mlai gibinrao angkhe ningthane sainthiba?" 35 Pilat 
thiphinba; "Ning angkhe Juda bauba? Nini sbung buthu ar jonthaimarao 
ningkhe remhi angthane yaopha phaiba; ning smo khlaiba?" 36 Jisu thiba 
"Ani raji ibo hapsauha mya. Jodi ani raji ibo hapsauha jhare thikhade ani 
sbung buthu Judaro ni yao niphrang sgomane nam jhlai mase, "Niya! ani 
raji eraha mya!" 37 Odebani Pilat bokhe singba, "Niyala ning Raja 
saushi?" Jisu thinphinba; "Ning thidu angkhe Raja saushi; Ang hajaiba ar 
khusi mashi ni khlaihi hapsauhst phaiba, grau gibikhe jomane, sere gibiha 
dong bon shi angkhe khnadu." 


Jisu khe sthaimane grau 


38 Pilat singba, gibigibiyabala smo? Pilat bajhiha thangphinhi sbung 
buthukhe thiba. Ani ha bokhe saja rimani mushi dus maiphuya. 39 
Thikhabo nishi niha dara dongbalai ang nalaibo baiglaini mel somoiha 
morong ga jepjau-yabakhe haigar re nishi Angkhe haigarma nang jaudu 
Judaraoni Raja khe nishini khlaihi? 40 Bonshi jhirik khauhi thiphinba: 
"Niya, bokhe niya! Jing Barabba khe nang jauba. (Barabba saushi 
dakhuh.) 

1 Ode Pilat Jisu khe langhi shuriba. 2 Siphaiyarao bushuni bondep khe 
Khrothulu slamhi boni khoroha thuriba, ode boshi rigajao khe phin riba. 3 
Ar ode boniha phaihi thiba, "Judani Raja haiyu lauthing?" Ode boshi 
basauha thanghi khiripbo bokhe bkaolai riba. 4 Pilat bajhiha phaihi 


gitimlaiyarao khe thiba, "Nai, ang bokhe eraha nishi niha labunang nishi 
naila angde bokhe khmahmani mushibo dus maiya." 5 Ode Jisu boshini 
khorothu thuhi ar rigajao phinhi bajhiha phaiba. Pilat boshikhe thiba, 
"Nai, bo sbung eraha dong." 6 Jonthaimarao ar Sentri riyarao bokhe 
nubaha boshi jhirik khaohi thiba, "Bokhe kross ha stai, bokhe kross ha 
stai." Pilat boshikhe thiba, "Niyakhade nishi bokhe langhi kross ha stai. 
Angde bokhe khmamani kharon nuya." 7 Gitimlaiyarao thiphinba, "Jini 
disa dong boha thidu bo thima ning nangma, sumjabani thikhala bo Ishorni 
basa thihi jarkhe thiladu." 8 Ibo graukhe khnahi Pilat arkhin dauba. 9 Bo 
bangla bishingha thangphinhi Jisu khe singba, "Ningbraha niphrang 
phaiba?" Thikhabo Jisu mushi thiphinba. 10 Pilat bokhe thiba, "Ning 
angjang sainlai ya? Wainsoh, aniha ningkhe sgomani bo khomota dong ar 
kross ha stai manibo khomota dong." 11 Jisu thiphinba, "Ishor ribani 
kharon jang Ani basauha nini khomota dongba. Odebani sere sbung 
Angkhe ningthane iaophaba bode hamyadao thaoyaba phapni dushmon." 
12 Ibokhe Pilat khnahi Jisu sgomani naikha kho. Thikhabo gitimlaiyaba 
sbung buthu jhirik khaoba, "Jodi ning bokhe sgore thikhade, iboni mane 
ning Raja Kaisarni lugu niya. Ishaba Raja thihi jarkhe baore bo Raja 
Kaisarni basauha sortruse." 13 Ibo graukhe khnahi, Pilat Jisu khe bajhiha 
langba ar bishadarm longthaini kamthaniha kamriba. (Hebrew jang 
"Gabbatha" thire.) 14 Boni somotha saingjer jadikha baiglaini salaima 
basain. Pilat sbung buthukhe thiba, "Nishini Raja eraha dong." 15 Boshi 
Jhirik khaohi thiba, "Bokhe stai, bokhe stai, bokhe Kross ha stai." Pilat 
bosikhe singba, "Nishini Rajakhe Krossha rima nishi nang jaodu?" 
Jonthaimarao thiphinba, "Jim Rajade Kaisar sening." 16 Odehe Pilat 
Jisukhe Kross ha rimane boshi niha iaophabha. Odehe boshi Jisu khe 
langlaba. 


Jisu khe Kruss ha dikthaiba 


17 Jarni kross khe bainghi bajhiha phaiba; ar ode laokrongni jagaha 
sophaikha (ibokhe Hebrew jang "Golgotha" thire). 18 Bokhe oraha kross 
ha riba; ar boshi oraha sbung gni khebo krossha riba, 19 Jisu ni iaoda ar 


jaoshi gede ar Jisu khede ge/erha daugari mashi repba ode daobra 
basaoha dengba "Nazareth ni Jisu, Judani Raja thihi." 20 Khiripbo ibokhe 
poriba sumjabani thikhala Jisu khe krossha riyaba hathan shohor niphrang 
gbang jainya. Daugari, Hebrew, Latin ar Grik graojang rebba. 21 
Jonthaimarao Pilat khe thiba, Judaraom Raja thihi darep, sumjabani 
thikhala bo jarse ang Judaraoni Raja thilaba." 22 Pilat thiphinba, "Ang 
smokhe repbka olaining thaoma." 23 Siphaiyarao Jisu khe krossha rihi 
boni ri buthukhe lahi pantha-bri khlaihi ronlaiba. Siphaia sausiha phanihasi 
pantasi khlaihi boshi buni solaglauyaba khebo la laba, khun dingshi jang 
jhora giri dauyaba. 24 Siphaiyarao saushijang saushi thilaiba, "Tbo rikhe 
dajekau, jing juya mlao hi nainang sere mainre." Ibo sophaiba laisimaha 
repyaba phurajamani, "Boshi ronlaiba ani rikhe boshini bisingha: Ar ani 
rini khlaihi Juya mlaoba." Ar olaining siphaiyarao khlaiba. 25 Jisuni kross 
gbaha shonghi dong yarao; boni buma ar bumani bahandao, Mary Klopa ni 
bihi ar Mary Magdalene. 26 Jisu boni buma ar Sishorao bokhe maiya 
nangyaba buthu khe gbaha shonghi dongba nuba, Buma khe nuhi thiba, 
"Bo nini basa." 27 Sishorao khe bo thiba, "Bo nishini buma" Okhali 
niphrang Sishorao bokhe langhi jarni noha kharangba. 


Jisuni manggathi 


28 Jisu mithidu duhade khirip jadibo phura jakha, ar laishini gonthaiha 
repyabakhe phura jharimani khlaihi, bo thiba, "Ang di gangkha." 29 Oraha 
arah gebeda mashi dongba, orahaju gablaishi dongba. Oraha spons khe 
jemhi wabujuha khepre hi bonu khujer ha nepha rihaba. 30 Jisu bo jukhe 
linghi thiba, "Phura jakhah Odehe khoro glai rihi bo thiba. 


Jisu khe jong jang jauba 


31 Ode Juda rao buthu Pilat niha thanghi kross ha stai yaraoni iga buthu 
khe sbai rinangti singhi ba: ar mangathi buthu khe dikhlai mani khlaihi. 
Boshi olaining jaoba sumjabani thikhala okhali sukhri basaingse ar 
Sabbath bashingha olai mangathi buthu kross ha dongbakhe hamjoya, 


sumjabani thikhala sophai ginyaba Sabbath basaing gathar basaingse. 32 
Odebani siphaiyarao thanghi sbung gni Jisu jang baoshi krossha 
rijao-yarao ni igakhe sbai hiba. 33 Jisu khe phaihi nuphainkha. Jisu thiblai 
kha, odebani boni igakhede sbai yak ha. 34 Siphaiya saushi boni jongkhe 
sguhi Jisuni bohoha jaoba, ode thijang phinsiha baigoba 35 (Ilai jabakhe 
sere nokha bo sakhi ridu; odese nishi bo lonma. Bo smokhe thiba bo grau 
gibi, ar bo mithidu bo grau gibi khening jobase.) 36 Ilai jaba sumjabani 
thikhala laishi ni gonthaiha rebba dongyabalai gibi jamane. "Bom begreng 
grengshibo baiya." 37 Ar laishini gonthaiha gibin grau khebo thidu, 
"Serekhe busi sgoba bokhe busi nai thaima." 


Jisu ni mangkhlog 


38 Iboni yaohonha Josepha Arimathai sohor niphrang phaihi Jisuni 
mangathi rinangthi thiba Pilat khe singphaiba. (Joseph Jisuni yaohon 
rikyah, Odebani Judarao khe khinbani mithijao yahi phaiba.) Pilat bokhe 
thiba Jisuni mangathi khe langlah phure. Odebani Joseph thanghi laihiba. 
39 Nikodemus thiyaba Jisu khe horha thanghi naihi mani Joseph jang 
thangpha ba boha kilo thimji mushia, ar marjang olai bidi molaryaba 
langpha ba. 40 Sbung gni jang Jisuni mangathi khe langhi hamiaba riguphu 
khe phinrihi ar bo molai-yaba buthukhe phinkhruba. Judaraoni daraha 
sbung pipmane ilai yaowaima nangdu. 41 Jisukhe stai yaba jaghabo bari 
mashi dongba, ar oraha longthaini longkhor mashi dongba oraha saushi 
khebo pipba girikho. 42 Sabbaihni saing gni sgangha ar bo longthai ni 
longkhorbo samphabi, odebani Jisuni mangathi khe orahaning boshi 
pipkha. 

Hakhor khongja 


1 Haiti bari basaing khali phorong maha khaisa andar jaba haning Mary 
Magdalene phipya baha thanghi naihiba ode longthai bauphung yabakhe 


desaihi dongba nukha. 2 Bo Simon Peter niha ar sishorao niha Jisu sere 
serekhe maiya nangba boshi niha kaipha langhi sainthi hiba. "Boshi 
Gabara khe pipyaba niphrang langkha; jing mithiya boshi braha bokhe 
denghi kha." 3 Ode Peter jang gibin sishorao thanghi phipya baha naihiba. 
4 Boshi gnibo khaihi thangba thikhabo saushi Peter tha sganghi thangba ar 
odebani shoda hiba. 5 Bo gonghi naiba; riguphu khede nikha thikhabo 
bishingha haphi naiya. 6 Boni yaohonha Simon Peter phai hi naitharba 
borigphu khe. 7 Ar Jisu ni khoroha meraiyaba rikhe nukha. Ibo riguphu 
jang baushi dongyabaha gibin khlaihi thonprehi dongbakhe nuba. 8 
Arsishosaushi Peterni sgangha sophaiyaba bo bokhe nuhilonba. 9 (Bo thihi 
baija phinma thihi laishi ni gonthaiha rebya bakhe boshi phura bujhiyaba.) 
10 Odehe boshi boha thangphin lahkha. 


Jisu, Mary Magdaline jang nujauphinba 


11 Mary hakhor bajhiha songhi grahi dongba grasai bahaning hakhor 
bishingha gonghi nai haba; 12 ar Jisu ni mangati dongya baha degla gni 
jang riguphu gainhi khamhi dongbakhe nuba; saushi de khoroha ar saushi 
jaga phangha khamba. 13 Boshi Mary khe singba, "Mashinghik! Ning 
smoni graba?" Bo thiphmba, "Boshi ani Gabara khe langkha ar langhi 
braha denghi kha ang mithiya!" 14 Ode bo naiding bai baha Jisu khe 
songhi dongba nuba; thikhabo Jisu khebo mithiya. 15 Jisu bokhe singba, 
"Masainjik!" Smoni ning graba?" "Ning serekhe naibai ba?" Mary bokhe 
bari nai yah bauba, odebani Mary bokhe thiba, "Jodi ning bokhe langba 
thikhade, Gedema! Ning langhi braha denghi kha angthane sainthi, ang 
thanghi bokhe laihi phuma." 16 Jisu bokhe thiba. "Mary!" Boni gede 
naiphinhi." Mary thiba, "Rabboni!" (Iboni mane Hebrew jang Silingriah.) 
17 Jisu bokhe thiba, "Ani sauha dadohpha." Kharon Ang duha basauha 
Abai niha thangphin yakho, thikhabo Ani bada buphlung thuniha thanghi 
sainthibha Ang duha Abai mha thangphindu ar boning nishi nibo bupha, 
Ani Ishor boshi ni Ishor." 18 Odebani Mary Magdalene thanghi 
Sishoraone thiba. Bo Gabara khe nuba ar thijaoba graukhe boshine 
sainthiba." 


Jisu yauhon rikyarau jang nujauphinba 


19 Haiti bari basain saingbliha; sishorao Juda buthu khe khinbani 
buthujang derga phunghi bisingha gitim laihi dongba. Oraha Jisu phaihi 
boshini bishinghja songphaiba; Bo thiba, "Shanti nisi jang dongnang." 20 
Ibokhe thihi boshine jarni yao ar saumang khe phunuba. Gabara khe nuhi 
boshi hamshi ning khaja laikha. 21 Jisu boshi khe thiba, "Shanti nisi jang 
dongpbang. Abai angthane haiba laining. Angbo nishine haidu." 22 Ode 
boshikhe barsuhi bo thiba. "Bese gathar khe ajao!" 23 "Jodi nishi sbung 
buthuni phapkhe map khlai khade; bosikhe map khlaidu; jodi nishi map 
khlaiya thikhade boshi khe map khlaiya." 


Jisu ar Thoma 


24 Jisu nujao baha Thoma (Jonja thijaoyaba) boshi jigni sisohrao jang bo 
giri. 25 Odebani gibi sishorao bonthane sainthiba, "Jing Gabara khe 
nukha!" Thoma boshi khe thiba. "Ang boni yaoha gojal ni shin nuyashi ar 
jarni yao jang bo gojal shin buthukhe gidingba maiyashi ar boni saukhe 
gidingba maiyahi ang lonya." 26 Haptashi yaohonha sishorao buthujang 
nohah bojom jalaiba ar Thomabo boshijang dongphaba derga buthu thala 
praothar hining dongba, thikhabo Jisu phaihi boshini bishingha 
songphaiba, ar thiba, "Shanti nisi jangdongthing." 27 Ode Thoma khe 
thiba, "Eraha nini yaoshi khe denghi ani-yao khe nai; ode nini yao khe 
dohphari hi ani saukhe giding. Lonyama grau giri ning lonlah!" 28 Thoma 
bokhe thiphinba, "Ani Gabara ar ani Ishor!" 29 Jisu bokhe thiba, "Ning 
lonba sumjabani thikhala ning Angkhe nukha bani. Angkhe nuyahi 
lonyarao bishi khaja du!" 


Ibo laisini nangjaoma 


30 Boni sishoraoni sgangha Jisu gmangthaosishi phunu-yaba buthukhe ibo 
laishi maha repblaiya. 31 Thikhabo ibo buthukhe mangmang rebba 
sumjabani thikhala olaijang nishi Jisu khe Messiah thihi, Ishor ni basa ar 
bokhe nishi bishas jhahi hatyu mainmani khlaihi. 

Jisu yauhon rikyarau snijang nujauba 


1 Iboni yaohonha Taiberia dikharnai ha boni sishorao jang Jisu nujaoba. 
Ilai jaba; 2 Simon Peter, Thoma (Jonja thijaoyaba) Nathanael (Galilini 
Kana sohor niphrang) Zebadai ni basa buthu ar Jisu ni sisho gni, buthujang 
donglai baha. 3 Simon Peter gibinrao khe thiba, "Ang nah rimjima 
thangma," Gibinrao thiba, "Jing ningjang phaiphama." Odebani boshi rung 
mashiha thanba, thikhabo okhali horha boshi nah rimbajaya kha. 4 Saing 
Jhusa phaikha Jisu diton sauha songhi dongba, thikhabo sishorao bokhe 
Jisu se thihi mithiya. 5 Ode boshi khebo singba, "Jalairao buthu nishi 
gijhi-sabo maiya kho?" Boshi thiphinba, "Mashibo mainya." 6 Boshi khe 
thiba, "Rungni yaoda gede jhe sai nishi khaisa mai nang." Odebani boshi 
Jhe saikha thikha nah nangba bang banghi jhe sik khu phuya kha. 7 Jisu 
maiya nang yaba sisho saushi Peter khe thiba. "Ibo Gabara se!" Peter 
Gabara se thiba khnahi, boni rikhe sauha gaingba odehe (Kharon boni 
ributhu khe bo khruhi dengba) diha birshingba. 8 Gibin sishorao dergong 
gede rungjaohi jhe gablaishi nah rimba maikha. Boshi hakong niphrang 
Jainya, yapri jang rajashilai seningjama. 9 Boshi di dergong niphrang 
phaiba hade hangar ni watha nah ar roti khe nuba. 10 Jisu boshi khe thiba, 
"Nishi duha nahrimya bakhe khaisa labu." 11 Simon Peter rungha thanghi 
Jhe saibaha jhe gablaishi nah gedeba maiba, khirip jang nah rajashi madan 
matham maiba, thikhabo jhe jhigaoya. 12 Jisu boshi khe thiba, "Phai, 
jhilai nang." Sishorao ni bishingha bokhe singmani saushi bo shahos 
khlaiya, "Ning sere?" sumjabani thikhala boshi Gabara ningthihi mithidu. 
13 Odebani Jisu thanghi roti khaisa lahi boshine riba, ar nah khebo 
olaining riba. 14 Ibojang Jisu thihi baija phin hi sishorao ni sgangha 
nujaoba phin-tham jakha. 


Jisu ar Peter 


15 Boshi jhilai blaihi Simon Peter khe thiba, "Simon John ni basa, mlai 


gibin maiya nangbatah bara ning Angkhe maiya nagdu?" Bo thiphinba, 
"Ha Gabara; Ang maiya nangba khe ning mithi lahdu." Jisu boshi khe 
thiba, "Ani melma buthu khe saunang." 16 Phin Jisu bokhe thiba, "Simon 
John ni basa; ning Angkhe maiya nangdu?" Bo thiphinba, "Ha, Gabara; 
Ang maiya nangba khe ning mithi lahdu." Jisu bokhe thiba, "Ani melma 
buthu khe saunang." 17 Phintham Jisu Simon khe singba, "Simon John ni 
basa; Ning Angkhe maiya nangdu?" Peter dukhu nangkha sumjabani 
thikhala bokhe Jisu phintham singba. "Ning angkhe maiya nangdu?" 
odebani bokhe thiba, "Gabara khirip jadi khebo ning mithi ladu, Ang 
maiya nangba khe ning mithidu!" Jisu bokhe thiba, "Saunang ani melma 
buthu khe. 18 Ang gibi khe ningthane thidu, Ning naga jaba saing-khalai, 
ning tiari dongdu ar nang jaobalai isha baha bo thangdu, thikhabo ning 
rahbani saingkhali de: ning jarni yao khe moshor nang ar mlai ishaba ning 
khe khahi ar ning thangma mijingya yabaha iangjao Rang." 19 (Ibokhe 
sainthibamane smo rokhom jahi Peter thiaba ar Ishor ni bumu odejang 
phura jama khe mithi riba.) Ode Jisu bokhe thiba, "Ang khe rikpha!" 


Jisu ar gibin yauhon rikyarau 


20 Peter naiding baihi boni yoahon gede nuba. Serekhe gede kham Jisu 
khasaoba ar horha jilaibahah Jisu sgangdada gonlaihi thiba. "Gabara 
ningkhe sere rim rima bauba?" 21 Peter bokhe nuhi Jisu khe sing ba. 
"Gabara ibo sbung lah bedehe?" 22 Jisu boshine thiphinba. "Jodi Ang phai 
yashi bokhe thanghi dongma nang jao khala, Ibo nini khlaihi smo?" Ang 
khe rikpha!" 23 Odehe sishoraoni bishinghah ilai thilaiba bo siso thiya 
thihi, thikhabo bo sbung thiya thihide Jisu de thiya: bo thiba. "Jodi Ang 
phaiya shi bokhe thanghi dongma nang jaore thikhala: nini khlaihi ibo 
smo?" 24 Bo sisho saushi ibo buthukhe grau joyaba: boning boshi 
buthukhe repthar yaba; ar jing mithidu bo smokhe thiba grau gibining. 


Sajamthai 


25 Ibo buthukhe garhi Jisu danglang yaba khusi bangbi: jodi ibo buthukhe 


mashi mashi khlaihi reptharkha thikhade, Ang mithi bani mothe hapsauha 
ning jaonang niya. 


Recent Visitors 
F8 FEEDJIT 


